title: 2006/235/ΕΚ: Απόφαση του Συμβουλίου, της  27 Φεβρουαρίου 2006 , για τη σύναψη, εξ ονόματος της Ευρωπαϊκής Κοινότητας, της συμφωνίας μεταξύ Ευρωπαϊκής Κοινότητας και Ελβετικής Συνομοσπονδίας σχετικά με τη συμμετοχή της τελευταίας στον Ευρωπαϊκό Οργανισμό Περιβάλλοντος και στο Ευρωπαϊκό Δίκτυο Πληροφοριών και Παρατηρήσεων για το Περιβάλλον

text:
               28.3.2006

               EL

               Επίσημη Εφημερίδα της Ευρωπαϊκής Ένωσης

               L 90/36

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27 Φεβρουαρίου 2006
   για τη σύναψη, εξ ονόματος της Ευρωπαϊκής Κοινότητας, της συμφωνίας μεταξύ Ευρωπαϊκής Κοινότητας και Ελβετικής Συνομοσπονδίας σχετικά με τη συμμετοχή της τελευταίας στον Ευρωπαϊκό Οργανισμό Περιβάλλοντος και στο Ευρωπαϊκό Δίκτυο Πληροφοριών και Παρατηρήσεων για το Περιβάλλον
   (2006/235/EK)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 σε συνδυασμό με την πρώτη πρόταση του πρώτου εδαφίου του άρθρου 300 παράγραφος 2, την πρώτη πρόταση του πρώτου εδαφίου του άρθρου 300 παράγραφος 3 και το άρθρο 300 παράγραφος 4,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα εξής:

               (1)

               Οι δραστηριότητες του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων για το Περιβάλλον, όπως καθορίζονται με συμβουλιο τον κανονισμό (ΕΟΚ) αριθ. 1210/90 του Συμβουλίου (2), έχουν ήδη επεκταθεί σε άλλες ευρωπαϊκές χώρες με διμερείς συμφωνίες μεταξύ αυτών και της Κοινότητας, λαμβανομένου υπόψη του διασυνοριακού χαρακτήρα των περιβαλλοντικών προβλημάτων και της σημασίας για ενίσχυση της διεθνούς συνεργασίας στο πεδίο του περιβάλλοντος.

               (2)

               Στις 20 Ιουλίου 2000, το Συμβούλιο εξουσιοδότησε την Επιτροπή να διαπραγματευθεί, εκ μέρους της Κοινότητας, με την Ελβετική Συνομοσπονδία μια συμφωνία σχετικά με τη συμμετοχή της τελευταίας στον Ευρωπαϊκό Οργανισμό Περιβάλλοντος και στο Ευρωπαϊκό Δίκτυο Πληροφοριών και Παρατηρήσεων για το Περιβάλλον.

               (3)

               Με την επιφύλαξη ότι θα συναφθεί σε μεταγενέστερη ημερομηνία, η συμφωνία υπεγράφη εκ μέρους της Ευρωπαϊκής Κοινότητας στις 26 Οκτωβρίου 2004.

               (4)

               Η συμφωνία θα πρέπει να εγκριθεί από την Κοινότητα.

         ΑΠΟΦΑΣΙΖΕΙ :
   Άρθρο 1
   Με την παρούσα εγκρίνεται εξ ονόματος της Κοινότητας η συμφωνία μεταξύ Ευρωπαϊκής Κοινότητας και Ελβετικής Συνομοσπονδίας για τη συμμετοχή της τελευταίας στον Ευρωπαϊκό Οργανισμό Περιβάλλοντος και στο Ευρωπαϊκό Δίκτυο Πληροφοριών και Παρατηρήσεων για το Περιβάλλον.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Εξ ονόματος της Κοινότητας (3), ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 20 της συμφωνίας.
   Άρθρο 3
   Η Κοινότητα εκπροσωπείται στη μεικτή επιτροπή του άρθρου 16 της συμφωνίας από την Επιτροπή.
   Η θέση της Κοινότητας απέναντι στις αποφάσεις της μεικτής επιτροπής εγκρίνεται από το Συμβούλιο, με ειδική πλειοψηφία προτάσει της Επιτροπής, για θέματα που αφορούν τη χρηματοδοτική συμμετοχή της Ελβετίας και για τυχόν ουσιαστικές παρεκκλίσεις αναφορικά με την ενσωμάτωση κοινοτικών νομοθετημάτων στο παράρτημα Ι καθώς και για τυχόν τροποποίηση του παραρτήματος ΙΙΙ.
   Για όλες τις άλλες αποφάσεις τις μεικτής επιτροπής, συμπεριλαμβανομένης της τακτικής ενσωμάτωσης κοινοτικών νομοθετημάτων στο παράρτημα Ι, με την επιφύλαξη τυχόν τεχνικών προσαρμογών, καθώς και για θέματα που άπτονται της εσωτερικής λειτουργίας της μεικτής επιτροπής, η θέση της Κοινότητας εγκρίνεται από την Επιτροπή.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Φεβρουαρίου 2006

            Για το Συμβούλιο

            Η Πρόεδρος

         U. PLASSNIK

      (1)  Δεν δημοσιεύθηκε ακόμη στην Επίσημη Εφημερίδα.

      (2)  EE L 120, 11.5.1990, σ. 1. κανονισμός όπως τροποποιήθηκε τελευταία από τον κανονισμό (ΕΚ) αριθ. 1641/2003 του Ευρωπαϊκού Κοινοβουλίου και του Συμβουλίου (ΕΕ L 245 της 29.9.2003, σ. 1).

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               28.3.2006

               EL

               Επίσημη Εφημερίδα της Ευρωπαϊκής Ένωσης

               L 90/37

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τη συμμετοχή της Ελβετίας στον Ευρωπαϊκό Οργανισμό Περιβάλλοντος και στο Ευρωπαϊκό Δίκτυο Πληροφοριών και Παρατηρήσεων σχετικά με το Περιβάλλον
   Η ΕΥΡΩΠΑΪΚΗ ΚΟΙΝΟΤΗΤΑ, η οποία στο εξής αναφέρεται ως «Κοινότητα»,
   και
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ, η οποία στο εξής αναφέρεται ως «Ελβετία»,
   στο εξής καλούμενες «συμβαλλόμενα μέρη»,
   ΑΝΑΓΝΩΡΙΖΟΝΤΑΣ τον διασυνοριακό χαρακτήρα των περιβαλλοντικών ζητημάτων και τη σημασία της ενίσχυσης της διεθνούς συνεργασίας στο πεδίο του περιβάλλοντος,
   ΛΑΜΒΑΝΟΝΤΑΣ ΥΠΟΨΗ τον κανονισμό (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον, όπως τροποποιήθηκε με τον κανονισμό (ΕΚ) αριθ. 933/1999 του Συμβουλίου και με τον κανονισμό (ΕΚ) αριθ. 1641/2003 του Ευρωπαϊκού Κοινοβουλίου και του Συμβουλίου,
   ΛΑΜΒΑΝΟΝΤΑΣ ΥΠΟΨΗ ότι οι δραστηριότητες του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον έχουν ήδη επεκταθεί σε άλλες ευρωπαϊκές χώρες με διμερείς συμφωνίες τις οποίες έχει συνάψει η Ευρωπαϊκή Κοινότητα,
   ΣΥΜΦΩΝΟΥΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   Η Ελβετία συμμετέχει ως πλήρες μέλος στον Ευρωπαϊκό Οργανισμό Περιβάλλοντος, στο εξής «Οργανισμός», και στο Ευρωπαϊκό Δίκτυο Πληροφοριών και Παρατηρήσεων σχετικά με το Περιβάλλον (EIONET) και εφαρμόζει τα νομοθετήματα που απαριθμούνται στο Παράρτημα Ι.
   Άρθρο 2
   Η Ελβετία συμβάλλει χρηματοδοτικά στις δραστηριότητες που αναφέρονται στο άρθρο 1 (Οργανισμός και EIONET) σύμφωνα με τα ακόλουθα:

               α)

               Η ετήσια συνεισφορά για ορισμένο έτος υπολογίζεται με βάση την κοινοτική επιχορήγηση στον προϋπολογισμό του Οργανισμού για το συγκεκριμένο έτος, διηρημένη δια του αριθμού των κρατών μελών της Κοινότητας·

               β)

               Οι περαιτέρω όροι και συνθήκες της χρηματοδοτικής συνεισφοράς της Ελβετίας περιγράφονται στο Παράρτημα ΙΙ.

         Άρθρο 3
   Η Ελβετία συμμετέχει πλήρως, χωρίς δικαίωμα ψήφου, στο Διοικητικό Συμβούλιο του Οργανισμού και συνδέεται με τις εργασίες της Επιστημονικής Επιτροπής του Οργανισμού.
   Άρθρο 4
   Η Ελβετία, εντός έξι μηνών από την έναρξη ισχύος της παρούσας συμφωνίας, ενημερώνει τον Οργανισμό για τα κύρια συστατικά στοιχεία των εθνικών της ενημερωτικών δικτύων κατά τα οριζόμενα στα νομοθετήματα που απαριθμούνται στο Παράρτημα Ι.
   Άρθρο 5
   Η Ελβετία υποδεικνύει ιδίως μεταξύ των οργάνων στους οποίους αναφέρεται το άρθρο 4 ή μεταξύ άλλων οργανισμών εγκατεστημένων στην επικράτειά της, μια «εθνική εστία» συντονισμού ή/και διαβίβασης δεδομένων που θα πρέπει να παρέχονται σε εθνικό επίπεδο στον Οργανισμό και στα όργανα ή φορείς που υπάγονται στο EIONET, συμπεριλαμβανομένων των τοπικών κέντρων που αναφέρονται στο άρθρο 6.
   Άρθρο 6
   Η Ελβετία μπορεί επίσης, εντός της προθεσμίας που ορίζεται στο άρθρο 4, να προσδιορίζει τα όργανα ή άλλους οργανισμούς εγκατεστημένους στην επικράτειά της στους οποίους μπορεί να ανατίθεται το καθήκον της συνεργασίας με τον Οργανισμό ως προς ορισμένα ζητήματα ιδιαίτερου ενδιαφέροντος. Όργανο προσδιοριζόμενο με τον τρόπο αυτό θα πρέπει να είναι σε θέση να συνάπτει συμφωνία με τον Οργανισμό προκειμένου να ενεργεί ως τοπικό κέντρο του δικτύου για συγκεκριμένα καθήκοντα. Τα κέντρα αυτά συνεργάζονται με άλλα όργανα υπαγόμενα στο δίκτυο.
   Άρθρο 7
   Μέσα σε έξι μήνες από τη λήψη των πληροφοριών στις οποίες αναφέρονται τα άρθρα 4, 5 και 6, το Διοικητικό Συμβούλιο του Οργανισμού επανεξετάζει τα κύρια στοιχεία του δικτύου έτσι ώστε να ληφθεί υπόψη η συμμετοχή της Ελβετίας.
   Άρθρο 8
   Υπό τον όρο προστασίας της εμπιστευτικότητας, η Ελβετία θα πρέπει να παρέχει δεδομένα με βάση τις υποχρεώσεις και την πρακτική που ορίζονται στο πρόγραμμα εργασίας του Οργανισμού.
   Άρθρο 9
   Ο Οργανισμός μπορεί να συμφωνεί με τα όργανα ή φορείς που ορίζει η Ελβετία και τα οποία υπάγονται στο δίκτυο, κατά τα αναφερόμενα στα άρθρα 4, 5 και 6, σχετικά με τις αναγκαίες ρυθμίσεις, ιδίως συμβάσεις, προκειμένου να διεκπεραιώνονται επιτυχώς τα καθήκοντα τα οποία ενδεχομένως τους αναθέτει.
   Άρθρο 10
   Οι πληροφορίες για το περιβάλλον που παρέχονται στον Οργανισμό ή απορρέουν από αυτόν μπορούν να δημοσιεύονται και να δημοσιοποιούνται, υπό τον όρο ότι οι εμπιστευτικές πληροφορίες απολαύουν του αυτού βαθμού προστασίας στην Ελβετία όπως και στην Κοινότητα.
   Άρθρο 11
   Ο Οργανισμός διαθέτει νομική προσωπικότητα στην Ελβετία και απολαύει εντός αυτής της ευρύτερης δυνατής νομικής ικανότητας που αναγνωρίζεται σε νομικά πρόσωπα στα πλαίσια της νομοθεσίας της.
   Άρθρο 12
   Η Ελβετία εφαρμόζει για τον Οργανισμό το Πρωτόκολλο περί προνομίων και ασυλιών των Ευρωπαϊκών Κοινοτήτων, το οποίο παρατίθεται ως Παράρτημα ΙΙΙ.
   Άρθρο 13
   Κατά παρέκκλιση από το άρθρο 12, παράγραφος 2, στοιχείο α) του κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου, της 29ης Φεβρουαρίου 1968, περί του κανονισμού υπηρεσιακής κατάστασης των υπαλλήλων και των όρων απασχόλησης του λοιπού προσωπικού των Ευρωπαϊκών Κοινοτήτων, Ελβετοί υπήκοοι με πλήρη πολιτικά δικαιώματα μπορούν να προσλαμβάνονται με σύμβαση από τον Εκτελεστικό Διευθυντή του Οργανισμού.
   Άρθρο 14
   Οι διατάξεις σχετικά με δημοσιονομικούς ελέγχους που διενεργεί η Κοινότητα στην Ελβετία και οι οποίοι αφορούν όσους συμμετέχουν στις δραστηριότητες του Οργανισμού ή του EIONET, περιγράφονται στο Παράρτημα IV.
   Άρθρο 15
   Τα συμβαλλόμενα μέρη λαμβάνουν όλα τα γενικά ή ειδικά μέτρα που απαιτούνται για την εκπλήρωση των υποχρεώσεών τους δυνάμει της παρούσας συμφωνίας. Τα συμβαλλόμενα μέρη μεριμνούν για την επίτευξη των στόχων της παρούσας συμφωνίας.
   Άρθρο 16
   1.   Μεικτή Επιτροπή, αποτελούμενη από εκπροσώπους των συμβαλλόμενων μερών, μεριμνά για την ορθή εφαρμογή της παρούσας συμφωνίας. Η Μεικτή Επιτροπή συνέρχεται κατόπιν αιτήματος συμβαλλόμενου μέρους.
   2.   Η Μεικτή Επιτροπή προβαίνει σε ανταλλαγή απόψεων σχετικά με τις προεκτάσεις της νέας κοινοτικής νομοθεσίας με την οποία τροποποιείται ο κανονισμός (ΕΟΚ) αριθ. 1210/90, ή κάθε άλλου νομοθετήματος στο οποίο αναφέρεται η παρούσα συμφωνία, συμπεριλαμβανομένων, κατά περίπτωση, τυχόν αναμενόμενων προεκτάσεων σχετικών με τη χρηματοδοτική συμμετοχή που προβλέπεται στο άρθρο 2 της παρούσας συμφωνίας και στο Παράρτημα ΙΙ αυτής.
   3.   Σύμφωνα με τις αντίστοιχες εσωτερικές διαδικασίες των συμβαλλόμενων μερών, η Μεικτή Επιτροπή μπορεί να εκδίδει απόφαση για την τροποποίηση των Παραρτημάτων της παρούσας συμφωνίας ή να αποφασίζει κάθε άλλο μέτρο διασφάλισης της ορθής εκτέλεσης της παρούσας συμφωνίας.
   4.   Η Μεικτή Επιτροπή ενεργεί με αμοιβαία συμφωνία.
   Άρθρο 17
   Τα Παραρτήματα της παρούσας συμφωνίας, συμπεριλαμβανομένου του προσαρτήματος, αποτελούν αναπόσπαστο μέρος αυτής.
   Άρθρο 18
   Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη περί ιδρύσεως της Ευρωπαϊκής Κοινότητας, υπό τους όρους που προβλέπει η Συνθήκη αυτή και, αφετέρου, στο έδαφος της Ελβετίας.
   Άρθρο 19
   Η παρούσα συμφωνία συνάπτεται για αόριστο χρόνο. Κάθε συμβαλλόμενο μέρος μπορεί να καταγγείλει τη συμφωνία με κοινοποίηση προς το άλλο συμβαλλόμενο μέρος. Η παρούσα συμφωνία παύει να ισχύει έξι μήνες μετά την ημερομηνία της κοινοποίησης αυτής.
   Άρθρο 20
   Η παρούσα συμφωνία εγκρίνεται από τα συμβαλλόμενα μέρη σύμφωνα με τις κατ' ιδίαν διαδικασίες τους. Η παρούσα συμφωνία τίθεται σε ισχύ την πρώτη ημέρα του δεύτερου μήνα που έπεται της ημέρας κατά την οποία τα συμβαλλόμενα μέρη κοινοποιούν το ένα στο άλλο ότι ολοκληρώθηκαν οι προς τούτο απαραίτητες διαδικασίες.
   Άρθρο 21
   1.   Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.
   2.   Η γνησιότητα του κειμένου στη μαλτέζικη γλώσσα βεβαιώνεται από τα συμβαλλόμενα μέρη βάσει ανταλλαγής επιστολών. Το κείμενο είναι εξίσου αυθεντικό με τα κείμενα των γλωσσών που αναφέρονται στην παράγραφο 1.
   ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι έθεσαν την υπογραφή τους.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      'Εγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   ΠΑΡΑΡΤΗΜΑ I
   Εφαρμοστέα νομοθετήματα
   Νομοθετήματα που προσδιορίζονται στο παρόν Παράρτημα και παραπέμπουν σε κράτη μέλη της Ευρωπαϊκής Ένωσης ή υποχρέωση για σύνδεση με την τελευταία, πρέπει να νοούνται, για τους σκοπούς της παρούσας συμφωνίας, ως ισχύοντα εξίσου για την Ελβετία ή ως υποχρέωση για σύνδεση με την Ελβετία.

               —

               Κανονισμός (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον (ΕΕ L 120, 11.5.1990, σ. 1), όπως τροποποιήθηκε:

                           —

                           με τον κανονισμό (ΕΚ) αριθ. 933/1999 του Συμβουλίου, της 29ης Απριλίου 1999 (ΕΕ L 117, 5.5.1999, σ. 1)·

                           —

                           με τον κανονισμό (ΕΚ) αριθ. 1641/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003 (ΕΕ L 245, 29.9.2003, σ. 1).

         ΠΑΡΑΡΤΗΜΑ II
   Χρηματοδοτική συνεισφορά της Ελβετίας στον Ευρωπαϊκό Οργανισμό Περιβάλλοντος

               1.

               Η χρηματοδοτική συνεισφορά της Ελβετίας στον προϋπολογισμό της Ευρωπαϊκής Ένωσης για συμμετοχή στον Οργανισμό, υπολογίζεται διαιρώντας την ετήσια κοινοτική επιχορήγηση προς τον Οργανισμό, για δεδομένο έτος, δια του αριθμού των κρατών μελών της Κοινότητας.

               2.

               Η διαχείριση της συνεισφοράς της Ελβετίας γίνεται σύμφωνα με τον δημοσιονομικό κανονισμό που εφαρμόζεται στον γενικό προϋπολογισμό της Ευρωπαϊκής Ένωσης.

               3.

               Τα έξοδα ταξιδίου και διαμονής που βαρύνουν τους αντιπροσώπους και εμπειρογνώμονες της Ελβετίας για τους σκοπούς της συμμετοχής τους στις δραστηριότητες ή συνεδριάσεις του Οργανισμού σχετικά με την εκτέλεση του προγράμματος εργασιών του, επιστρέφονται από τον Οργανισμό επί της αυτής βάσεως και σύμφωνα με τις διαδικασίες που ισχύουν σήμερα για τους εμπειρογνώμονες των κρατών μελών της Κοινότητας.

               4.

               Από της ενάρξεως ισχύος της παρούσας συμφωνίας και στην αρχή κάθε επόμενου έτους, η Επιτροπή των Ευρωπαϊκών Κοινοτήτων, στο εξής «Επιτροπή», απευθύνει στην Ελβετία πρόσκληση καταβολής συνεισφοράς αντίστοιχης προς τη συμμετοχή της στον Οργανισμό δυνάμει της παρούσας συμφωνίας. Για το πρώτο ημερολογιακό έτος της συμμετοχής της, η Ελβετία καταβάλει συνεισφορά, η οποία υπολογίζεται αναλογικά από την ημερομηνία έναρξης της συμμετοχής μέχρι τέλους του έτους. Για τα επόμενα έτη, η συνεισφορά θα υπολογίζεται σύμφωνα με την παρούσα συμφωνία.
               Η συνεισφορά αυτή υπολογίζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

               5.

               Η Ελβετία καταβάλλει τη συνεισφορά της με βάση την πρόσκληση καταβολής συνδρομής μέχρι την 1η Μαΐου, υπό τον όρο ότι η πρόσκληση αυτή θα έχει σταλεί από την Επιτροπή πριν από την 1η Απριλίου ή, το αργότερο, μέσα σε 30 ημέρες μετά την αποστολή της πρόσκλησης.
               Τυχόν καθυστέρηση πληρωμής της συνεισφοράς συνεπάγεται την καταβολή τόκων από την Ελβετία, για το ποσό που οφείλεται κατά την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο της Ευρωπαϊκής Κεντρικής Τράπεζας κατά την ημερομηνία λήξης της προθεσμίας πληρωμής για τις πράξεις της σε ευρώ, προσαυξημένο κατά 1,5 εκατοστιαία μονάδα.

         ΠΑΡΑΡΤΗΜΑ III
   Πρωτόκολλο περι των προνομίων και ασύλιων των Ευρωπαϊκών Κοινοτήτων
   ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
   ΕΚΤΙΜΩΝΤΑΣ ότι, σύμφωνα με το άρθρο 28 της Συνθήκης περί ιδρύσεως Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων, οι εν λόγω Κοινότητες και η Ευρωπαϊκή Τράπεζα Επενδύσεων απολαύουν στην επικράτεια των κρατών μελών προνομίων και ασυλιών που κρίνονται απαραίτητα για την εκπλήρωση της αποστολής τους,
   ΣΥΜΦΩΝΗΣΑΝ επί των διατάξεων που ακολουθούν και οι οποίες προσαρτώνται στην Συνθήκη.
   ΚΕΦΑΛΑΙΟ I
   ΠΕΡΙΟΥΣΙΑΚΑ ΣΤΟΙΧΕΙΑ, ΚΕΦΑΛΑΙΑ, ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΠΡΑΞΕΙΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
   Άρθρο 1
   Οι χώροι και οι κτιριακές εγκαταστάσεις των Κοινοτήτων είναι απαραβίαστα και δεν υπόκεινται σε έρευνα, επίταξη, δήμευση ή απαλλοτρίωση.
   Τα περιουσιακά στοιχεία και τα στοιχεία ενεργητικού των Κοινοτήτων δεν αποτελούν αντικείμενο κανενός αναγκαστικού μέτρου διαιτητικής ή δικαστικής αρχής χωρίς άδεια του Δικαστηρίου.
   Άρθρο 2
   Τα αρχεία των Κοινοτήτων είναι απαραβίαστα.
   Άρθρο 3
   Οι Κοινότητες, τα στοιχεία ενεργητικού τους, τα έσοδα και λοιπά περιουσιακά τους στοιχεία απαλλάσσονται όλων των άμεσων φόρων.
   Οι κυβερνήσεις των κρατών μελών λαμβάνουν. κατά περίπτωση, τα κατάλληλα μέτρα για τη μείωση ή επιστροφή του ποσού των εμμέσων φόρων και των τελών επί των πωλήσεων που περιλαμβάνονται στην τιμή κινητής ή ακίνητης περιουσίας, σε περιπτώσεις κατά τις οποίες οι Κοινότητες προβαίνουν, για υπηρεσιακή χρήση, σε σημαντικές αγορές των οποίων η τιμή περιλαμβάνει φόρους και τέλη τέτοιου είδους. Η εφαρμογή των διατάξεων αυτών, ωστόσο, δεν πρέπει να έχει ως αποτέλεσμα τη νόθευση του ανταγωνισμού εντός των Κοινοτήτων.
   Καμία απαλλαγή δεν χορηγείται για φόρους, τέλη και δικαιώματα που επιβάλλονται ως ανταπόδοση για παροχές υπηρεσιών κοινής ωφελείας.
   Άρθρο 4
   Οι Κοινότητες απαλλάσσονται όλων των δασμών, απαγορεύσεων και περιορισμών επί των εισαγωγών και εξαγωγών ως προς τα είδη που προορίζονται για υπηρεσιακή χρήση. Τα εισαγόμενα κατ' αυτόν τον τρόπο είδη δεν διατίθενται, επαχθώς ή χαριστικώς, στο έδαφος της χώρας στην οποία έχουν εισαχθεί, εκτός αν αυτό γίνεται υπό όρους που εγκρίνει η κυβέρνηση της χώρας αυτής.
   Οι Κοινότητες απαλλάσσονται επίσης από κάθε δασμό και κάθε απαγόρευση και περιορισμό επί των εισαγωγών και εξαγωγών, όσον αφορά τις δημοσιεύσεις τους.
   Άρθρο 5
   Η Ευρωπαϊκή Κοινότητα Άνθρακα και Χάλυβα δύναται να κατέχει συνάλλαγμα και να έχει λογαριασμούς σε οποιοδήποτε νόμισμα.
   ΚΕΦΑΛΑΙΟ II
   ΕΠΙΚΟΙΝΩΝΙΕΣ ΚΑΙ ΤΑΥΤΟΤΗΤΕΣ
   Άρθρο 6
   Τα όργανα των Κοινοτήτων απολαύουν για την υπηρεσιακή τους επικοινωνία και τη διακίνηση των εγγράφων τους, εντός της επικρατείας κάθε κράτους μέλους, της μεταχείρισης που επιφυλάσσεται από το κράτος μέλος αυτό στις διπλωματικές αποστολές.
   Η υπηρεσιακή αλληλογραφία και οι λοιπές υπηρεσιακές επικοινωνίες των οργάνων των Κοινοτήτων δεν υπόκεινται σε λογοκρισία.
   Άρθρο 7
   1.   Οι πρόεδροι των οργάνων των Κοινοτήτων δύνανται να εκδίδουν για τα μέλη και το λοιπό προσωπικό των οργάνων των Κοινοτήτων, ταυτότητες, ο τύπος των οποίων ορίζεται από το Συμβούλιο και οι οποίες αναγνωρίζονται ως έγκυρα πιστοποιητικά κυκλοφορίας από τις αρχές των κρατών μελών. Οι ταυτότητες εκδίδονται για τους υπαλλήλους των Κοινοτήτων και το λοιπό προσωπικό υπό προϋποθέσεις που καθορίζονται από τον κανονισμό περί της υπηρεσιακής καταστάσεως των υπαλλήλων και το καθεστώς που διέπει το λοιπό προσωπικό των Κοινοτήτων.
   Η Επιτροπή δύναται να συνάπτει συμφωνίες για να αναγνωρισθούν οι ταυτότητες αυτές ως έγκυρα πιστοποιητικά κυκλοφορίας στην επικράτεια τρίτων κρατών.
   2.   Εν τούτοις, το άρθρο 6 του Πρωτοκόλλου περί των προνομίων και ασυλιών της Ευρωπαϊκής Κοινότητας Άνθρακα και Χάλυβα εξακολουθεί να εφαρμόζεται για τα μέλη και το λοιπό προσωπικό των οργάνων που έχουν, κατά την έναρξη ισχύος της παρούσας Συνθήκης, στην κατοχή τους την ταυτότητα που προβλέπει το προαναφερθέν άρθρο, και αυτό μέχρις εφαρμογής των διατάξεων της ως άνω παραγράφου 1.
   ΚΕΦΑΛΑΙΟ III
   ΜΕΛΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
   Άρθρο 8
   Περιορισμοί διοικητικής ή άλλης φύσεως δεν επιβάλλονται στην ελεύθερη μετακίνηση των μελών του Ευρωπαϊκού Κοινοβουλίου, όταν μεταβαίνουν στον τόπο συνεδριάσεως του Ευρωπαϊκού Κοινοβουλίου ή όταν επιστρέφουν από αυτόν.
   Στα μέλη του Ευρωπαϊκού Κοινοβουλίου παρέχονται, όσον αφορά τους τελωνειακούς και συναλλαγματικούς ελέγχους:

               α)

               Από τη δική τους κυβέρνηση, οι αυτές διευκολύνσεις που παρέχονται στους ανωτέρους υπαλλήλους οι οποίοι μεταβαίνουν στο εξωτερικό για επίσημη πρόσκαιρη αποστολή·

               β)

               από τις κυβερνήσεις των άλλων κρατών μελών, οι αυτές διευκολύνσεις που παρέχονται στους αντιπροσώπους αλλοδαπών κυβερνήσεων που ευρίσκονται σε επίσημη πρόσκαιρη αποστολή.

         Άρθρο 9
   Τα μέλη του Ευρωπαϊκού Κοινοβουλίου δεν υπόκεινται σε έρευνα, κράτηση ή δίωξη για γνώμη ή ψήφο δοθείσα κατά την άσκηση των καθηκόντων τους.
   Άρθρο 10
   Κατά τη διάρκεια των συνόδων του Ευρωπαϊκού Κοινοβουλίου, τα μέλη του απολαύουν:

               α)

               Εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·

               β)

               εντός της επικρατείας άλλων κρατών μελών, της εξαιρέσεως από κάθε μέτρο κρατήσεως και κάθε δικαστική δίωξη.

         Η ασυλία τους καλύπτει επίσης όταν μεταβαίνουν στον τόπο συνεδριάσεως του Ευρωπαϊκού Κοινοβουλίου ή όταν επιστρέφουν από αυτόν.
   Επίκληση της ασυλίας δεν δύναται να γίνει στην περίπτωση αυτοφώρου εγκλήματος και ούτε δύναται να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός από τα μέλη του.
   ΚΕΦΑΛΑΙΟ IV
   ΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΣΥΜΜΕΤΕΧΟΝΤΕΣ ΣΤΙΣ ΕΡΓΑΣΙΕΣ ΤΩΝ ΟΡΓΑΝΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Άρθρο 11
   Οι αντιπρόσωποι των κρατών μελών που συμμετέχουν στις εργασίες των οργάνων των Κοινοτήτων, καθώς και οι σύμβουλοί τους και τεχνικοί εμπειρογνώμονες, απολαύουν, κατά τη διάρκεια της ασκήσεως των καθηκόντων τους και κατά τη διάρκεια ταξιδίων τους προς ή από τον τόπο συνεδριάσεως, των καθιερωμένων προνομίων, ασυλιών ή διευκολύνσεων.
   Το παρόν άρθρο εφαρμόζεται επίσης στα μέλη των συμβουλευτικών οργάνων των Κοινοτήτων.
   ΚΕΦΑΛΑΙΟ V
   ΥΠΑΛΛΗΛΟΙ ΚΑΙ ΛΟΙΠΟ ΠΡΟΣΩΠΙΚΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
   Άρθρο 12
   Στην επικράτεια κάθε κράτους μέλους και ανεξαρτήτως ιθαγενείας, οι υπάλληλοι και το λοιπό προσωπικό των Κοινοτήτων:

               α)

               Απολαύουν ετεροδικίας για πράξεις στις οποίες προέβησαν, συμπεριλαμβανομένου του προφορικού ή γραπτού λόγου, ενεργώντας υπό την επίσημη ιδιότητά τους, με την επιφύλαξη της εφαρμογής των διατάξεων των Συνθηκών που αφορούν, αφενός μεν, τους κανόνες περί ευθύνης των υπαλλήλων και του λοιπού προσωπικού έναντι των Κοινοτήτων, αφετέρου δε, περί της αρμοδιότητος του Δικαστηρίου επί των διαφορών μεταξύ των Κοινοτήτων και των υπαλλήλων και λοιπού προσωπικού τους. Η ασυλία αυτή εξακολουθεί να ισχύει και μετά τη λήξη της θητείας τους·

               β)

               δεν υπόκεινται, όπως και οι σύζυγοί τους και τα συντηρούμενα από αυτούς μέλη της οικογενείας τους, στους περιορισμούς διακίνησης και στις διατυπώσεις εγγραφής στα μητρώα αλλοδαπών·

               γ)

               απολαύουν, όσον αφορά τις νομισματικές ρυθμίσεις ή τις ρυθμίσεις περί συναλλάγματος, των διευκολύνσεων που αναγνωρίζονται από την καθιερωμένη πρακτική στους υπαλλήλους των διεθνών οργανισμών·

               δ)

               απολαύουν του δικαιώματος να εισάγουν ατελώς την οικοσκευή και τα προσωπικά τους είδη κατά την πρώτη ανάληψη των καθηκόντων τους στην ενδιαφερομένη χώρα και του δικαιώματος να τα επανεξάγουν ατελώς, κατά τη λήξη της θητείας τους, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της χώρας στην οποία ασκείται το δικαίωμα·

               ε)

               απολαύουν του δικαιώματος να εισάγουν ατελώς το αυτοκίνητο που προορίζεται για προσωπική τους χρήση, το οποίο έχει αποκτηθεί στη χώρα της τελευταίας τους διαμονής ή στη χώρα της οποίας είναι υπήκοοι σύμφωνα με τους όρους του εσωτερικού εμπορίου αυτής και να το επανεξάγουν ατελώς, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της ενδιαφερομένης χώρας.

         Άρθρο 13
   Επί των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, επιβάλλεται φόρος υπέρ των Κοινοτήτων σύμφωνα με τους όρους και τη διαδικασία που καθορίζονται από το Συμβούλιο προτάσει της Επιτροπής.
   Οι υπάλληλοι και το λοιπό προσωπικό απαλλάσσονται από την επιβολή εσωτερικών φόρων επί των αποδοχών, μισθών και λοιπών αμοιβών, που καταβάλλονται από τις Κοινότητες.
   Άρθρο 14
   Για την εφαρμογή του φόρου επί του εισοδήματος και της περιουσίας, του φόρου κληρονομιών, καθώς και για την εφαρμογή των συμβάσεων περί αποφυγής της διπλής φορολογίας που έχουν συναφθεί μεταξύ των κρατών μελών των Κοινοτήτων, οι υπάλληλοι και το λοιπό προσωπικό, οι οποίοι έχουν εγκατασταθεί, απλώς και μόνο λόγω της ασκήσεως των καθηκόντων τους στην υπηρεσία των Κοινοτήτων, στην επικράτεια ενός κράτους μέλους, άλλου από το κράτος της φορολογικής κατοικίας την οποία έχουν κατά το χρόνο της εισόδου τους στην υπηρεσία των Κοινοτήτων, θεωρούνται και στις δύο αυτές χώρες ότι διατηρούν την προηγούμενη κατοικία τους εφόσον αυτή ευρίσκεται σε κράτος μέλος των Κοινοτήτων. Η διάταξη αυτή εφαρμόζεται ομοίως και για τον ή τη σύζυγο στο μέτρο που αυτός ή αυτή δεν ασκεί ιδίαν επαγγελματική δραστηριότητα, καθώς και για τα τέκνα των οποίων έχουν την επιμέλεια και τα οποία συντηρούνται από τα πρόσωπα που αναφέρονται στο παρόν άρθρο.
   Τα κινητά πράγματα τα οποία ανήκουν στα πρόσωπα που προβλέπονται στην προηγούμενη παράγραφο και που ευρίσκονται στην επικράτεια του κράτους διαμονής απαλλάσσονται του φόρου κληρονομίας στο κράτος αυτό. Για την επιβολή του φόρου αυτού, θεωρούνται ευρισκόμενα εντός του κράτους της φορολογικής κατοικίας, με την επιφύλαξη των δικαιωμάτων τρίτων κρατών και της ενδεχομένης εφαρμογής διατάξεων διεθνών συμβάσεων περί διπλής φορολογίας.
   Κατοικία κτηθείσα απλώς και μόνο λόγω της ασκήσεως καθηκόντων στην υπηρεσία άλλων διεθνών οργανισμών δεν λαμβάνεται υπόψη για την εφαρμογή των διατάξεων του παρόντος άρθρου.
   Άρθρο 15
   Το Συμβούλιο καθορίζει ομοφώνως, προτάσει της Επιτροπής, το καθεστώς των κοινωνικών παροχών, που εφαρμόζεται στους υπαλλήλους και το λοιπό προσωπικό των Κοινοτήτων.
   Άρθρο 16
   Το Συμβούλιο προσδιορίζει, προτάσει της Επιτροπής και κατόπιν διαβουλεύσεως με τα άλλα ενδιαφερόμενα όργανα, τις κατηγορίες υπαλλήλων και λοιπού προσωπικού των Κοινοτήτων, για τους οποίους εφαρμόζονται, εν όλω ή εν μέρει, οι διατάξεις των άρθρων 12, 13, δεύτερο εδάφιο, και 14.
   Τα ονόματα, η υπηρεσιακή θέση και οι διευθύνσεις των υπαλλήλων και του λοιπού προσωπικού που περιλαμβάνεται στις κατηγορίες αυτές ανακοινώνονται περιοδικώς στις κυβερνήσεις των κρατών μελών.
   ΚΕΦΑΛΑΙΟ VI
   ΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΑΠΟΣΤΟΛΩΝ ΤΡΙΤΩΝ ΚΡΑΤΩΝ ΔΙΑΠΙΣΤΕΥΜΕΝΩΝ ΣΤΙΣ ΕΥΡΩΠΑΪΚΕΣ ΚΟΙΝΟΤΗΤΕΣ
   Άρθρο 17
   Το κράτος μέλος στην επικράτεια του οποίου ευρίσκεται η έδρα των Κοινοτήτων παραχωρεί στις αποστολές τρίτων κρατών, που είναι διαπιστευμένες στις Κοινότητες, τις καθιερωμένες ασυλίες και διπλωματικά προνόμια.
   ΚΕΦΑΛΑΙΟ VII
   ΓΕΝΙΚΕΣ ΔΙΑΤΑΞΕΙΣ
   Άρθρο 18
   Τα προνόμια, οι ασυλίες και οι διευκολύνσεις παρέχονται στους υπαλλήλους και το λοιπό προσωπικό των Κοινοτήτων αποκλειστικώς προς το συμφέρον των Κοινοτήτων.
   Τα όργανα των Κοινοτήτων υποχρεούνται να άρουν την ασυλία που εχορηγήθη σε έναν υπάλληλο ή σε οποιονδήποτε από το λοιπό προσωπικό, στις περιπτώσεις κατά τις οποίες κρίνουν ότι η άρση της ασυλίας δεν είναι αντίθετη προς τα συμφέροντα των Κοινοτήτων.
   Άρθρο 19
   Για την εφαρμογή του παρόντος Πρωτοκόλλου, τα όργανα των Κοινοτήτων ενεργούν σε συνεννόηση με τις αρμόδιες αρχές των ενδιαφερομένων κρατών μελών.
   Άρθρο 20
   Τα άρθρα 12 έως και 15 και 18 εφαρμόζονται για τα μέλη της Επιτροπής.
   Άρθρο 21
   Τα άρθρα 12 έως και 15 και το 18 εφαρμόζονται επί των δικαστών, των γενικών εισαγγελέων, των γραμματέων και των βοηθών εισηγητών του Δικαστηρίου, με την επιφύλαξη των διατάξεων του άρθρου 3 των Πρωτοκόλλων περί του οργανισμού του Δικαστηρίου που αφορούν την ετεροδικία των δικαστών και των γενικών εισαγγελέων.
   Άρθρο 22
   Το παρόν Πρωτόκολλο εφαρμόζεται επίσης για την Ευρωπαϊκή Τράπεζα Επενδύσεων, για τα μέλη των οργάνων της, για το προσωπικό της και για τους αντιπροσώπους των κρατών μελών, οι οποίοι συμμετέχουν στις εργασίες της, με την επιφύλαξη των διατάξεων του Πρωτοκόλλου περί του καταστατικού της.
   Η Ευρωπαϊκή Τράπεζα Επενδύσεων απαλλάσσεται επιπλέον παντός φόρου και τέλους λόγω αυξήσεως του κεφαλαίου της καθώς και διαφόρων διατυπώσεων που συνεπάγονται οι ενέργειες αυτές στο κράτος στο οποίο έχει την έδρα της. Επίσης, καμία επιβάρυνση δεν επιβάλλεται κατά τη διάλυση και εκκαθάρισή της. Τέλος, η δραστηριότητα της Τράπεζας και των οργάνων της, που ασκείται σύμφωνα με τους καταστατικούς όρους, δεν υπόκειται στους φόρους κύκλου εργασιών.
   Άρθρο 23
   Το παρόν Πρωτόκολλο εφαρμόζεται επίσης στην Ευρωπαϊκή Κεντρική Τράπεζα, στα μέλη των οργάνων της και στο προσωπικό της, με την επιφύλαξη των διατάξεων του Πρωτοκόλλου περί του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.
   Η Ευρωπαϊκή Κεντρική Τράπεζα απαλλάσσεται επιπλέον από κάθε φόρο ή παρόμοια επιβάρυνση λόγω αυξήσεως του κεφαλαίου της καθώς και από τις διάφορες σχετικές διατυπώσεις που συνεπάγονται οι ενέργειες αυτές στο κράτος στο οποίο έχει την έδρα της. Οι δραστηριότητες της Τράπεζας και των οργάνων της, που ασκούνται σύμφωνα με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, δεν υπόκεινται σε φόρο κύκλου εργασιών.
   Οι ανωτέρω διατάξεις εφαρμόζονται επίσης και στο Ευρωπαϊκό Νομισματικό Ινστιτούτο. Σε περίπτωση διάλυσης ή εκκαθάρισής του δεν επιβάλλεται καμία φορολογική επιβάρυνση.
   ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι υπέγραψαν το παρόν Πρωτόκολλο.
   Έγινε στις Βρυξέλλες, στις οκτώ Απριλίου χίλια εννιακόσια εξήντα πέντε.
   ΠΑΡΑΡΤΗΜΑ IV
   Δημοσιονομικός έλεγχος για ελβετούς που συμμετέχουν σε δραστηριότητες του Ευρωπαϊκού Οργανισμού Περιβάλλοντος και του EIONET
   Άρθρο 1
   Απευθείας ανακοίνωση
   Ο Οργανισμός και ο Επιτροπή επικοινωνούν απευθείας με κάθε πρόσωπο και φορέα εγκατεστημένο στην Ελβετία που συμμετέχει στις δραστηριότητες του Οργανισμού και του EIONET, ως συμβαλλόμενα μέρη ή ως συμμετέχοντες σε πρόγραμμα του Οργανισμού ή ως πρόσωπα αμειβόμενα από τον προϋπολογισμό του Οργανισμού ή της Κοινότητας, ή ως υπεργολάβοι. Τα πρόσωπα αυτά μπορούν να διαβιβάζουν απευθείας στην Επιτροπή και στον Οργανισμό κάθε πληροφορία και έγγραφο που υποχρεούνται να γνωστοποιούν με βάση τις πράξεις στις οποίες αναφέρεται η παρούσα συμφωνία και τα συναπτόμενα συμβόλαια ή συμβάσεις, καθώς και οι αποφάσεις που λαμβάνονται στο πλαίσιο αυτών.
   Άρθρο 2
   Έλεγχοι
   1.   Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, και τον δημοσιονομικό κανονισμό που εγκρίθηκε από το Διοικητικό Συμβούλιο του Οργανισμού, της 26ης Μαρτίου 2003, με τον κανονισμό (ΕΚ, Ευρατόμ) αριθ. 2343/2002 της Επιτροπής, της 23ης Δεκεμβρίου 2002, καθώς και σύμφωνα με τα άλλα μέσα στα οποία αναφέρεται η παρούσα συμφωνία, τα συμβόλαια ή οι συμβάσεις που συνάπτονται καθώς και οι αποφάσεις που λαμβάνονται όσον αφορά δικαιούχους εγκατεστημένους στην Ελβετία μπορούν να προβλέπουν τη δυνατότητα πραγματοποίησης, ανά πάσα στιγμή, ελέγχων επιστημονικών, δημοσιονομικών, τεχνολογικών ή άλλων σ' αυτούς και στους υπεργολάβους τους από υπαλλήλους του Οργανισμού και της Επιτροπής ή από άλλα πρόσωπα εξουσιοδοτημένα από τον Οργανισμό και την Επιτροπή.
   2.   Οι υπάλληλοι του Οργανισμού και της Επιτροπής καθώς και άλλα πρόσωπα εξουσιοδοτημένα από τον Οργανισμό και την Επιτροπή έχουν κατάλληλη πρόσβαση σε χώρους, εργασίες και έγγραφα, καθώς και σε όλες τις πληροφορίες, ακόμα και σε ηλεκτρονική μορφή, που απαιτούνται για τη διενέργεια των ελέγχων. Το δικαίωμα πρόσβασης αναφέρεται ρητά στα συμβόλαια και τις συμβάσεις που συνάπτονται βάσει των πράξεων στις οποίες αναφέρεται η παρούσα συμφωνία.
   3.   Το Ελεγκτικό Συνέδριο των Ευρωπαϊκών Κοινοτήτων έχει τα ίδια δικαιώματα με την Επιτροπή.
   4.   Οι έλεγχοι μπορούν να διενεργούνται επί πέντε έτη μετά τη λήξη της παρούσας συμφωνίας ή σύμφωνα με τους όρους που προβλέπονται στα συμβόλαια ή τις συμβάσεις καθώς και τις σχετικές αποφάσεις.
   5.   Το Ελβετικό Ομοσπονδιακό Γραφείο Δημοσιονομικού Ελέγχου ενημερώνεται εκ των προτέρων για τους ελέγχους που διενεργούνται στην ελβετική επικράτεια. Η ενημέρωση αυτή δεν αποτελεί νομική προϋπόθεση για τη διενέργεια των ελέγχων.
   Άρθρο 3
   Επιτόπιοι έλεγχοι
   1.   Στο πλαίσιο της παρούσας συμφωνίας, η Επιτροπή (OLAF) εξουσιοδοτείται να πραγματοποιεί επιτόπου ελέγχους και εξακριβώσεις στην ελβετική επικράτεια, σύμφωνα με τους όρους και τις λεπτομέρειες του κανονισμού (Ευρατόμ, ΕΚ) αριθ. 2185/96 του Συμβουλίου της 11ης Νοεμβρίου 1996.
   2.   Η προετοιμασία και η διεξαγωγή των επιτόπου ελέγχων και εξακριβώσεων γίνονται από την Επιτροπή σε στενή συνεργασία με το Ελβετικό Ομοσπονδιακό Γραφείο Δημοσιονομικού Ελέγχου ή με άλλες αρμόδιες ελβετικές αρχές που ορίζει το Ελβετικό Ομοσπονδιακό Γραφείο Δημοσιονομικού Ελέγχου και στις οποίες απευθύνεται κοινοποίηση, σε εύθετο χρόνο, σχετικά με το αντικείμενο, τον σκοπό και τη νομική βάση των ελέγχων και εξακριβώσεων, έτσι ώστε να μπορούν να προσφέρουν την αναγκαία βοήθεια. Για τον σκοπό αυτόν, οι υπάλληλοι των αρμόδιων ελβετικών αρχών μπορούν να συμμετέχουν σε επιτόπου ελέγχους και εξακριβώσεις.
   3.   Εάν οι ενδιαφερόμενες ελβετικές αρχές το επιθυμούν, οι επιτόπου έλεγχοι και εξακριβώσεις πραγματοποιούνται από κοινού από την Επιτροπή και από τις αρχές αυτές.
   4.   Σε περίπτωση κατά την οποία οι συμμετέχοντες στο πρόγραμμα αντιτίθενται σε επιτόπου έλεγχο ή εξακρίβωση, οι ελβετικές αρχές, ενεργώντας σύμφωνα με εθνικούς κανόνες, παρέχουν στους ελεγκτές της Επιτροπής, τη βοήθεια που χρειάζονται για την εκτέλεση της αποστολής τους που συνίσταται σε επιτόπου έλεγχο ή εξακρίβωση.
   5.   Η Επιτροπή γνωστοποιεί, το συντομότερο δυνατόν, στο Ελβετικό Ομοσπονδιακό Γραφείο Δημοσιονομικού Ελέγχου κάθε γεγονός ή υποψία σχετικά με διάπραξη παρατυπίας που υπέπεσε στην αντίληψή της κατά τη διενέργεια επιτόπου ελέγχου ή εξακρίβωσης. Σε κάθε περίπτωση, η Επιτροπή ενημερώνει την προαναφερθείσα ελβετική αρχή για το αποτέλεσμα των ελέγχων και εξακριβώσεων.
   Άρθρο 4
   Ενημέρωση και διαβούλευση
   1.   Για τους σκοπούς της ορθής εφαρμογής του παρόντος Παραρτήματος, οι αρμόδιες ελβετικές και κοινοτικές αρχές ανταλλάσσουν πληροφορίες σε τακτική βάση και, κατόπιν αιτήματος ενός εκ των μερών, διενεργούν διαβουλεύσεις.
   2.   Οι αρμόδιες ελβετικές αρχές ενημερώνουν αμελλητί τον Οργανισμό και την Επιτροπή για κάθε στοιχείο που περιέρχεται σε γνώση τους και από το οποίο προκύπτουν υπόνοιες για την ύπαρξη παρατυπίας σχετικής με τη σύναψη και την εκτέλεση των συμβολαίων ή συμβάσεων που συνάπτονται βάσει των πράξεων στις οποίες αναφέρεται η παρούσα συμφωνία.
   Άρθρο 5
   Εμπιστευτικός χαρακτήρας
   Οι πληροφορίες που γνωστοποιούνται ή λαμβάνονται δυνάμει του παρόντος Παραρτήματος, υπό οιανδήποτε μορφή, καλύπτονται από το επαγγελματικό απόρρητο και προστατεύονται με τον ίδιο τρόπο όπως και οι ανάλογες πληροφορίες βάσει του ελβετικού δικαίου και αντίστοιχων διατάξεων που εφαρμόζονται για τα κοινοτικά όργανα. Οι πληροφορίες αυτές δεν γνωστοποιούνται σε πρόσωπα άλλα από εκείνα των κοινοτικών οργάνων, κρατών μελών ή της Ελβετίας, τα οποία πρέπει να τις γνωρίζουν ως εκ των καθηκόντων τους, ούτε χρησιμοποιούνται για σκοπούς άλλους από αυτούς της διασφάλισης της αποτελεσματικής προστασίας των οικονομικών συμφερόντων των συμβαλλόμενων μερών.
   Άρθρο 6
   Διοικητικά μέτρα και κυρώσεις
   Με την επιφύλαξη της εφαρμογής του ελβετικού ποινικού δικαίου, ο Οργανισμός και η Επιτροπή μπορούν να επιβάλλουν διοικητικά μέτρα και κυρώσεις σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 και τον κανονισμό (ΕΚ, Ευρατόμ) αριθ. 2342/2002 της Επιτροπής της 23ης Δεκεμβρίου 2002, καθώς και σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων.
   Άρθρο 7
   Είσπραξη και εκτέλεση
   Αποφάσεις λαμβανόμενες από τον Οργανισμό ή την Επιτροπή, στο πλαίσιο του πεδίου εφαρμογής της παρούσας συμφωνίας, οι οποίες επιβάλλουν χρηματική υποχρέωση εις βάρος προσώπων άλλων πλην των κρατών, αποτελούν στην Ελβετία τίτλο εκτελεστό. Ο εκτελεστήριος τύπος περιάπτεται, χωρίς άλλον έλεγχο πλην της εξακρίβωσης της γνησιότητας του τίτλου, από την αρχή που ορίζει η ελβετική κυβέρνηση, η οποία ενημερώνει τον Οργανισμό ή την Επιτροπή σχετικά. Η αναγκαστική εκτέλεση γίνεται βάσει των ελβετικών δικονομικών κανόνων. Η νομιμότητα της απόφασης που αποτελεί εκτελεστό τίτλο υπόκειται στον έλεγχο του Δικαστηρίου των Ευρωπαϊκών Κοινοτήτων.
   Οι αποφάσεις του Δικαστηρίου των Ευρωπαϊκών Κοινοτήτων δυνάμει ρήτρας διαιτησίας είναι εκτελεστές υπό τους ίδιους όρους.


Avis juridique important

|

32003D0907

2003/907/ΚΕΠΠΑ: Απόφαση 2003/907/ΚΕΠΠΑ του Συμβουλίου, της 22ας Δεκεμβρίου 2003, σχετικά με την εφαρμογή της κοινής θέσης 2003/297/ΚΕΠΠΑ όσον αφορά τη Βιρμανία/Μυανμάρ

Επίσημη Εφημερίδα αριθ. L 340 της 24/12/2003 σ. 0081 - 0093

Απόφαση 2003/907/ΚΕΠΠΑ του Συμβουλίουτης 22ας Δεκεμβρίου 2003σχετικά με την εφαρμογή της κοινής θέσης 2003/297/ΚΕΠΠΑ όσον αφορά τη Βιρμανία/ΜυανμάρΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή θέση 2003/297/ΚΕΠΠΑ, της 28ης Απριλίου 2003, όσον αφορά τη Βιρμανία/Μυανμάρ(1), και ιδίως το άρθρο 8, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,Εκτιμώντας τα ακόλουθα:(1) Σύμφωνα με το άρθρο 8 της κοινής θέσης 2003/297/ΚΕΠΠΑ, το Συμβούλιο, αποφασίζοντας κατόπιν προτάσεως κράτους μέλους ή της Επιτροπής, θεσπίζει τροποποιήσεις του καταλόγου που περιλαμβάνεται στο παράρτημα της εν λόγω κοινής θέσης όσον αφορά πρόσωπα για τα οποία απαιτούνται περιοριστικά μέτρα.(2) Με την απόφαση 2003/461/ΚΕΠΠΑ(2), το Συμβούλιο ενημέρωσε τον κατάλογο που περιλαμβάνεται στο παράρτημα της κοινής θέσης 2003/297/ΚΕΠΠΑ.(3) Λόγω του διορισμού των νέων μελών της κυβέρνησης της Βιρμανίας/Μυανμάρ στις 25 Αυγούστου 2003, απαιτείται περαιτέρω ενημέρωση του καταλόγου αυτού,ΑΠΟΦΑΣΙΖΕΙ:Άρθρο 1Ο κατάλογος προσώπων που παρατίθεται στο παράρτημα της κοινής θέσης 2003/297/ΚΕΠΠΑ αντικαθίσταται από τον κατάλογο που παρατίθεται στο παράρτημα.Άρθρο 2Η παρούσα απόφαση παράγει αποτελέσματα από την ημερομηνία έκδοσής της.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 22 Δεκεμβρίου 2003.Για το ΣυμβούλιοΟ ΠρόεδροςA. Costa(1) ΕΕ L 106 της 29.4.2003, σ. 36· κοινή θέση όπως τροποποιήθηκε από την απόφαση 2003/461/ΚΕΠΠΑ (ΕΕ L 154 της 21.6.2003, σ. 116).(2) ΕΕ L 154 της 21.6.2003, σ. 116.ΠΑΡΑΡΤΗΜΑΚατάλογος προσώπων στα οποία αναφέρεται το άρθρο 11. Κρατικό συμβούλιο ειρήνης και ανάπτυξης (SPDC)>ΘΕΣΗ ΠΙΝΑΚΑ>2. Περιφερειακοί διοικητές>ΘΕΣΗ ΠΙΝΑΚΑ>3. Αναπληρωτές περιφερειακοί διοικητές>ΘΕΣΗ ΠΙΝΑΚΑ>4. Υπουργοί>ΘΕΣΗ ΠΙΝΑΚΑ>5. Αναπληρωτές υπουργοί>ΘΕΣΗ ΠΙΝΑΚΑ>6. Πρώην κυβερνητικά στελέχη>ΘΕΣΗ ΠΙΝΑΚΑ>7. Λοιπές αρχές σχετικές με τον τουρισμό>ΘΕΣΗ ΠΙΝΑΚΑ>8. Ανώτεροι αξιωματικοί του Υπουργείου Αμύνης>ΘΕΣΗ ΠΙΝΑΚΑ>9. Μέλη του γραφείου του αρχηγού της στρατιωτικής υπηρεσίας πληροφοριών (OCMI)>ΘΕΣΗ ΠΙΝΑΚΑ>10. Αξιωματικοί του στρατού που διοικούν φυλακές και αστυνομία>ΘΕΣΗ ΠΙΝΑΚΑ>11. Ένωση αλληλεγγύης και ανάπτυξης (USDA)>ΘΕΣΗ ΠΙΝΑΚΑ>12. Πρόσωπα που επωφελούνται από την οικονομική πολιτική της κυβέρνησης>ΘΕΣΗ ΠΙΝΑΚΑ>13. Κρατικές επιχειρήσεις>ΘΕΣΗ ΠΙΝΑΚΑ>


title: Απόφαση του Συμβουλίου, της 21ης Οκτωβρίου 2010, για τη θέση που πρέπει να λάβει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης

text:
               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/28

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Οκτωβρίου 2010
   για τη θέση που πρέπει να λάβει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης
   (2010/701/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 2 στοιχείο β) σε συνδυασμό με το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 46 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου (1) («συμφωνία»), προβλέπει ότι το συμβούλιο σταθεροποίησης και σύνδεσης θεσπίζει, με απόφασή του, διατάξεις για την υλοποίηση των στόχων που προβλέπει το εν λόγω άρθρο.

               (2)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να τηρήσει η Ευρωπαϊκή Ένωση στο πλαίσιο του συμβουλίου σταθεροποίησης και σύνδεσης που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, όσον αφορά την εφαρμογή του άρθρου 46 της εν λόγω συμφωνίας, βασίζεται στο σχέδιο απόφασης του συμβουλίου σταθεροποίησης και σύνδεσης που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της.

      Λουξεμβούργο, 21 Οκτωβρίου 2010.

            Για το Συμβούλιο

            Η Πρόεδρος

         J. MILQUET

      (1)  ΕΕ L 84 της 20.3.2004, σ. 13.
    ---documentbreak---

               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/29

         Σχέδιο
   ΑΠΌΦΑΣΗΣ αριθ. …/… ΤΟΥ ΣΥΜΒΟΥΛΊΟΥ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ
   που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου
   της …
   σχετικά με τις διατάξεις για τον συντονισμό των συστημάτων κοινωνικής ασφάλισης που περιλαμβάνονται στη συμφωνία σταθεροποίησης και σύνδεσης
   ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
   Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου (1), και ιδίως το άρθρο 46,
   Εκτιμώντας τα ακόλουθα:

               (1)

               Το άρθρο 46 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου («συμφωνία»), προβλέπει τον συντονισμό των συστημάτων κοινωνικής ασφάλισης της Πρώην Γιουγκοσλαβικής Δημοκρατίας της Μακεδονίας και των κρατών μελών και καθορίζει τις αρχές γι’ αυτόν τον συντονισμό.

               (2)

               Το άρθρο 46 της συμφωνίας προβλέπει ότι το συμβούλιο σταθεροποίησης και σύνδεσης θεσπίζει απόφαση με σκοπό την εφαρμογή των στόχων που καθορίζονται στο εν λόγω άρθρο.

               (3)

               Όσον αφορά την εφαρμογή της αρχής της μη διάκρισης, η παρούσα απόφαση δεν θα πρέπει να δίνει πρόσθετα δικαιώματα που να απορρέουν από ορισμένα γεγονότα ή συμβάντα διαπιστωθέντα στο έδαφος του άλλου συμβαλλόμενου μέρους, εφόσον αυτά τα γεγονότα ή συμβάντα δεν λαμβάνονται υπόψη δυνάμει της νομοθεσίας του πρώτου συμβαλλόμενου μέρους, πλην του δικαιώματος εξαγωγής ορισμένων παροχών.

               (4)

               Κατά την εφαρμογή της παρούσας απόφασης, το δικαίωμα των εργαζομένων υπηκόων της Πρώην Γιουγκοσλαβικής Δημοκρατίας της Μακεδονίας σε οικογενειακές παροχές θα πρέπει να υπόκειται στον όρο ότι τα μέλη της οικογένειάς τους κατοικούν νόμιμα με τους εργαζομένους αυτούς στο κράτος μέλος όπου απασχολούνται αυτοί οι εργαζόμενοι. Η παρούσα απόφαση δεν θα πρέπει να παρέχει δικαίωμα οικογενειακών παροχών για μέλη της οικογένειάς τους που κατοικούν σε άλλο κράτος, λόγου χάρη στην Πρώην Γιουγκοσλαβική Δημοκρατία της Μακεδονίας.

               (5)

               Ο κανονισμός (ΕΚ) αριθ. 859/2003 του Συμβουλίου (2) ήδη επεκτείνει τις διατάξεις του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 στους υπηκόους τρίτων χωρών οι οποίοι δεν καλύπτονται από τις διατάξεις αυτές μόνον εξαιτίας της ιθαγένειάς τους. Ο κανονισμός (ΕΚ) αριθ. 859/2003 καλύπτει ήδη την αρχή του συνυπολογισμού των περιόδων ασφάλισης που κατοχυρώνουν οι εργαζόμενοι της Πρώην Γιουγκοσλαβικής Δημοκρατίας της Μακεδονίας στα διάφορα κράτη μέλη, όσον αφορά το δικαίωμα σε ορισμένες παροχές, όπως ορίζονται στην πρώτη περίπτωση του άρθρου 46 της συμφωνίας.

               (6)

               Ενδέχεται να χρειαστεί η πρόβλεψη ειδικών διατάξεων που να ανταποκρίνονται στα ιδιαίτερα χαρακτηριστικά της νομοθεσίας της Πρώην Γιουγκοσλαβικής Δημοκρατίας της Μακεδονίας ώστε να διευκολυνθεί η εφαρμογή των κανόνων συντονισμού.

               (7)

               Προκειμένου να εξασφαλιστεί ο ομαλός συντονισμός των συστημάτων κοινωνικής ασφάλισης των κρατών μελών και της Πρώην Γιουγκοσλαβικής Δημοκρατίας της Μακεδονίας, κρίνεται αναγκαία η θέσπιση ειδικών διατάξεων για τη συνεργασία μεταξύ των κρατών μελών και της Πρώην Γιουγκοσλαβικής Δημοκρατίας της Μακεδονίας, καθώς και μεταξύ του ενδιαφερόμενου και του φορέα του αρμόδιου κράτους.

               (8)

               Θα πρέπει να θεσπιστούν μεταβατικές διατάξεις για να προστατευθούν τα πρόσωπα που καλύπτονται από την παρούσα απόφαση ώστε να διασφαλιστεί ότι αυτοί δεν θα απωλέσουν δικαιώματα ως συνέπεια της έναρξης ισχύος της απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΜΕΡΟΣ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Ορισμοί
   1.   Για τους σκοπούς της παρούσας απόφασης, νοούνται ως:
   α)   «συμφωνία»: η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου·
   β)   «κανονισμός»: ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (3), όπως εφαρμόζεται στα κράτη μέλη της Ευρωπαϊκής Ένωσης·
   γ)   «κανονισμός εφαρμογής»: ο κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (4)·
   δ)   «κράτος μέλος»: ένα κράτος μέλος της Ευρωπαϊκής Ένωσης·
   ε)   «εργαζόμενος»:

               i)

               για τους σκοπούς της νομοθεσίας κράτους μέλους, πρόσωπο που ασκεί δραστηριότητα ως μισθωτός εργαζόμενος κατά την έννοια του άρθρου 1 στοιχείο α) του κανονισμού·

               ii)

               για τους σκοπούς της νομοθεσίας της Πρώην Γιουγκοσλαβικής Δημοκρατίας της Μακεδονίας, πρόσωπο που ασκεί δραστηριότητα ως μισθωτός εργαζόμενος κατά την έννοια της εν λόγω νομοθεσίας·

         στ)   «μέλος της οικογένειας»::

               i)

               για τους σκοπούς της νομοθεσίας κράτους μέλους, ένα μέλος της οικογένειας κατά την έννοια του άρθρου 1 στοιχείο θ) του κανονισμού·

               ii)

               για τους σκοπούς της νομοθεσίας της Πρώην Γιουγκοσλαβικής Δημοκρατίας της Μακεδονίας, ένα μέλος της οικογένειας κατά την έννοια της εν λόγω νομοθεσίας·

         ζ)   «νομοθεσία»:

               i)

               σε σχέση με τα κράτη μέλη, νομοθεσία κατά την έννοια του άρθρου 1 στοιχείο ιβ) του κανονισμού, όπως εφαρμόζεται για τις καλυπτόμενες από την παρούσα απόφαση παροχές·

               ii)

               σε σχέση με την Πρώην Γιουγκοσλαβική Δημοκρατία της Μακεδονίας, η σχετική νομοθεσία όπως εφαρμόζεται στην Πρώην Γιουγκοσλαβική Δημοκρατία της Μακεδονίας, για τις καλυπτόμενες από την παρούσα απόφαση παροχές·

         η)   «παροχές»:

               —

               συντάξεις γήρατος,

               —

               συντάξεις επιζώντων,

               —

               συντάξεις για εργατικά ατυχήματα και επαγγελματικές ασθένειες,

               —

               συντάξεις αναπηρίας λόγω εργατικού ατυχήματος και επαγγελματικής ασθένειας,

               —

               οικογενειακά επιδόματα·

         θ)   «εξαγώγιμες παροχές»:

               i)

               σε σχέση με τα κράτη μέλη:

                           —

                           συντάξεις γήρατος,

                           —

                           -συντάξεις επιζώντων,

                           —

                           συντάξεις για εργατικά ατυχήματα και επαγγελματικές ασθένειες,

                           —

                           συντάξεις αναπηρίας λόγω εργατικού ατυχήματος και επαγγελματικής ασθένειας,

                     κατά την έννοια του παρόντος κανονισμού, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα Χ του κανονισμού·

               ii)

               σε σχέση με την Πρώην Γιουγκοσλαβική Δημοκρατία της Μακεδονίας, οι αντίστοιχες παροχές που προβλέπονται σύμφωνα με τη νομοθεσία της Πρώην Γιουγκοσλαβικής Δημοκρατίας της Μακεδονίας, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα I της παρούσας απόφασης.

         2.   Οι υπόλοιποι όροι που χρησιμοποιούνται στην παρούσα απόφαση φέρουν την έννοια που τους έχει αποδοθεί:

               α)

               όσον αφορά τα κράτη μέλη, από τον κανονισμό και τον κανονισμό εφαρμογής·

               β)

               όσον αφορά την Πρώην Γιουγκοσλαβική Δημοκρατία της Μακεδονίας, στη σχετική νομοθεσία όπως ισχύει στην Πρώην Γιουγκοσλαβική Δημοκρατία της Μακεδονίας.

         Άρθρο 2
   Καλυπτόμενα πρόσωπα
   Η παρούσα απόφαση εφαρμόζεται:

               α)

               στους εργαζομένους που είναι υπήκοοι της Πρώην Γιουγκοσλαβικής Δημοκρατίας της Μακεδονίας, οι οποίοι απασχολούνται ή έχουν απασχοληθεί νομίμως στο έδαφος κράτους μέλους και οι οποίοι υπάγονται ή υπήχθησαν στη νομοθεσία ενός ή περισσότερων κρατών μελών, καθώς και στους επιζώντες τους·

               β)

               στα μέλη των οικογενειών των εργαζομένων που αναφέρονται στο στοιχείο α), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται σε κράτος μέλος·

               γ)

               στους εργαζομένους που είναι υπήκοοι κράτους μέλους, οι οποίοι απασχολούνται ή έχουν απασχοληθεί νομίμως στο έδαφος της Πρώην Γιουγκοσλαβικής Δημοκρατίας της Μακεδονίας και οι οποίοι υπάγονται ή υπήχθησαν στη νομοθεσία της Πρώην Γιουγκοσλαβικής Δημοκρατίας της Μακεδονίας, καθώς και στους επιζώντες τους, και

               δ)

               στα μέλη της οικογένειας των εργαζομένων που αναφέρονται στο στοιχείο γ), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται στην Πρώην Γιουγκοσλαβική Δημοκρατία της Μακεδονίας.

         Άρθρο 3
   Ίση μεταχείριση
   1.   Εργαζόμενοι που είναι υπήκοοι της Πρώην Γιουγκοσλαβικής Δημοκρατίας της Μακεδονίας και απασχολούνται νομίμως σε κράτος μέλος, καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους του κράτους μέλους στο οποίο απασχολούνται αυτοί οι εργαζόμενοι.
   2.   Εργαζόμενοι που είναι υπήκοοι κράτους μέλους και απασχολούνται νομίμως στην Πρώην Γιουγκοσλαβική Δημοκρατία της Μακεδονίας, καθώς και οποιαδήποτε μέλη της οικογένειάς τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους της Πρώην Γιουγκοσλαβικής Δημοκρατίας της Μακεδονίας.
   ΜΕΡΟΣ II

      ΣΧΕΣΕΙΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ

   Άρθρο 4
   Άρση των ρητρών κατοικίας
   1.   Οι εξαγώγιμες παροχές κατά την έννοια του άρθρου 1 παράγραφος 1 στοιχείο θ), τις οποίες δικαιούνται τα πρόσωπα που αναφέρονται στο άρθρα 2 στοιχεία α) και γ), δεν μπορούν να υποστούν καμία μείωση, τροποποίηση, αναστολή, ανάκληση ή κατάσχεση λόγω του γεγονότος ότι ο δικαιούχος κατοικεί,

               i)

               όσον αφορά παροχή προβλεπόμενη από τη νομοθεσία κράτους μέλους, στο έδαφος της Πρώην Γιουγκοσλαβικής Δημοκρατίας της Μακεδονίας, ή

               ii)

               όσον αφορά παροχή προβλεπόμενη από τη νομοθεσία της Πρώην Γιουγκοσλαβικής Δημοκρατίας της Μακεδονίας, στο έδαφος κράτους μέλους.

         2.   Τα μέλη της οικογενείας εργαζομένου κατά τα οριζόμενα στο άρθρο 2 στοιχείο β) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος του οικείου κράτους μέλους, εφόσον τα εν λόγω μέλη της οικογένειας κατοικούν εντός του εδάφους της Πρώην Γιουγκοσλαβικής Δημοκρατίας της Μακεδονίας.
   3.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο δ) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος της Πρώην Γιουγκοσλαβικής Δημοκρατίας της Μακεδονίας, εφόσον τα εν λόγω μέλη της οικογένειας κατοικούν εντός του εδάφους ενός κράτους μέλους.
   ΜΕΡΟΣ ΙΙΙ

      ΔΙΑΦΟΡΕΣ ΔΙΑΤΑΞΕΙΣ

   Άρθρο 5
   Συνεργασία
   1.   Τα κράτη μέλη και η Πρώην Γιουγκοσλαβική Δημοκρατία της Μακεδονίας κοινοποιούν μεταξύ τους όλες τις πληροφορίες που αφορούν τις τροποποιήσεις της νομοθεσίας τους που δύνανται να επηρεάσουν την εφαρμογή της παρούσας απόφασης.
   2.   Για τους σκοπούς της παρούσας απόφασης, οι αρχές και οι φορείς των κρατών μελών και της Πρώην Γιουγκοσλαβικής Δημοκρατίας της Μακεδονίας παρέχουν μεταξύ τους κάθε δυνατή διευκόλυνση, σαν να επρόκειτο για την εφαρμογή της δικής τους νομοθεσίας. Η διοικητική συνδρομή από τις ανωτέρω αρχές και φορείς παρέχεται, κατά κανόνα, δωρεάν. Ωστόσο, οι αρμόδιες αρχές των κρατών μελών και της Πρώην Γιουγκοσλαβικής Δημοκρατίας της Μακεδονίας μπορούν να συμφωνήσουν την απόδοση ορισμένων δαπανών.
   3.   Για τους σκοπούς της παρούσας απόφασης, οι αρχές και οι φορείς των κρατών μελών και της Πρώην Γιουγκοσλαβικής Δημοκρατίας της Μακεδονίας μπορούν να επικοινωνούν απευθείας μεταξύ τους, καθώς και με τους ενδιαφερομένους ή τους εκπροσώπους τους.
   4.   Οι φορείς και τα πρόσωπα που καλύπτονται από την παρούσα απόφαση έχουν υποχρέωση αμοιβαίας ενημέρωσης και συνεργασίας, ώστε να εξασφαλίζεται η ορθή εφαρμογή της παρούσας απόφασης.
   5.   Τα ενδιαφερόμενα πρόσωπα υποχρεούνται να ενημερώνουν το συντομότερο δυνατόν τους φορείς του αρμόδιου κράτους μέλους ή της Πρώην Γιουγκοσλαβικής Δημοκρατίας της Μακεδονίας, εφόσον πρόκειται για το αρμόδιο κράτος, και του κράτους μέλους κατοικίας ή της Πρώην Γιουγκοσλαβικής Δημοκρατίας της Μακεδονίας, εφόσον πρόκειται για το κράτος κατοικίας, σχετικά με κάθε αλλαγή της προσωπικής ή οικογενειακής τους κατάστασης, η οποία έχει επιπτώσεις στα δικαιώματά τους επί των παροχών δυνάμει της παρούσας απόφασης.
   6.   Η μη τήρηση της υποχρέωσης ενημέρωσης που προβλέπεται στην παράγραφο 5 μπορεί να έχει ως αποτέλεσμα τη λήψη αναλογικών μέτρων σύμφωνα με το εθνικό δίκαιο. Εντούτοις, τα μέτρα αυτά πρέπει να είναι αντίστοιχα με εκείνα που εφαρμόζονται σε παρόμοιες καταστάσεις βάσει του εθνικού δικαίου και δεν πρέπει να καθιστούν, στην πράξη, αδύνατη ή υπερβολικά δύσκολη την άσκηση των δικαιωμάτων που αναγνωρίζονται στους ενδιαφερομένους με την παρούσα απόφαση.
   7.   Τα κράτη μέλη και η Πρώην Γιουγκοσλαβική Δημοκρατία της Μακεδονίας δύνανται να προβλέπουν εθνικές διατάξεις οι οποίες θεσπίζουν όρους ώστε η διαπίστωση θεμελίωσης δικαιώματος στις παροχές να λαμβάνει υπόψη το γεγονός ότι οι δικαιούχοι διαμένουν ή κατοικούν εκτός της επικράτειας του κράτους όπου βρίσκεται ο φορέας οφειλέτης. Οι εν λόγω διατάξεις είναι αναλογικές, δεν πρέπει να συνεπάγονται διακρίσεις λόγω εθνικότητας και πρέπει να συνάδουν προς τις αρχές της παρούσας απόφασης. Αυτές οι διατάξεις πρέπει να γνωστοποιούνται στο συμβούλιο σταθεροποίησης και σύνδεσης.
   Άρθρο 6
   Διοικητικοί έλεγχοι και ιατρικές εξετάσεις
   1.   Το παρόν άρθρο ισχύει για τα πρόσωπα που προβλέπονται στο άρθρο 2 και λαμβάνουν τις εξαγώγιμες παροχές του άρθρου 1 παράγραφος 1 στοιχείο θ), καθώς και στους φορείς που έχουν αναλάβει την εφαρμογή της παρούσας απόφασης.
   2.   Όταν ο δικαιούχος παροχών ή ο αιτών παροχές, ή μέλος της οικογενείας του, διαμένει ή κατοικεί στην επικράτεια κράτους μέλους, ενώ ο φορέας οφειλέτης ευρίσκεται στην Πρώην Γιουγκοσλαβική Δημοκρατία της Μακεδονίας, ή αντιστρόφως όταν διαμένει ή κατοικεί στην Πρώην Γιουγκοσλαβική Δημοκρατία της Μακεδονίας, ενώ ο φορέας οφειλέτης ευρίσκεται σε κράτος μέλος, η ιατρική εξέταση διενεργείται, κατόπιν αιτήσεως του ανωτέρω φορέα, από τον φορέα του τόπου διαμονής ή κατοικίας του δικαιούχου, σύμφωνα με τις διαδικασίες που προβλέπονται από τη νομοθεσία που εφαρμόζει ο φορέας αυτός.
   Ο φορέας οφειλέτης ενημερώνει τον φορέα του τόπου διαμονής ή κατοικίας για οποιεσδήποτε ειδικές προϋποθέσεις, εφόσον απαιτείται, πρέπει να τηρούνται και για οποιαδήποτε σημεία πρέπει να καλύπτονται από την ιατρική εξέταση.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τη διενέργεια της ιατρικής εξέτασης.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του, είτε στο έδαφος όπου βρίσκεται η διαμονή ή κατοικία του δικαιούχου της παροχής ή του αιτούντος αυτήν, είτε στη χώρα στην οποία ευρίσκεται ο φορέας οφειλέτης. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   3.   Όταν ο δικαιούχος παροχών ή ο αιτών παροχές ή μέλος της οικογενείας του διαμένει ή κατοικεί στο έδαφος κράτους μέλους, ενώ ο φορέας οφειλέτης ευρίσκεται στην Πρώην Γιουγκοσλαβική Δημοκρατία της Μακεδονίας, ή αντιστρόφως όταν κατοικεί ή διαμένει στην Πρώην Γιουγκοσλαβική Δημοκρατία της Μακεδονίας, ενώ ο φορέας οφειλέτης ευρίσκεται σε κράτος μέλος, ο διοικητικός έλεγχος διενεργείται, κατόπιν αιτήσεως του φορέα οφειλέτη, από τον φορέα του τόπου διαμονής ή κατοικίας του δικαιούχου.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τον διοικητικό έλεγχο.
   Ο φορέας οφειλέτης διατηρεί το δικαίωμα να ζητεί την εξέταση της κατάστασης του δικαιούχου από επαγγελματία της επιλογής του. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   4.   Ένα ή περισσότερα κράτη μέλη και η Πρώην Γιουγκοσλαβική Δημοκρατία της Μακεδονίας μπορούν να συμφωνήσουν επί άλλων διοικητικών διατάξεων, υπό την προϋπόθεση ότι ενημερώνουν σχετικά το Συμβούλιο Σύνδεσης.
   5.   Κατ’ εξαίρεση της αρχής της δωρεάν αμοιβαίας διοικητικής συνδρομής του άρθρου 5, παράγραφος 2, της παρούσας απόφασης, το πραγματικό ποσό των δαπανών των ελέγχων που αναφέρονται στις παραγράφους 2 και 3 του παρόντος άρθρου αποδίδεται στον φορέα στον οποίο ανετέθη η εκτέλεσή τους από τον φορέα οφειλέτη που ζήτησε τη διενέργειά τους.
   Άρθρο 7
   Εφαρμογή του άρθρου 118 της συμφωνίας
   Το άρθρο 118 της συμφωνίας ισχύει σε περίπτωση που οποιοδήποτε συμβαλλόμενο μέρος θεωρεί ότι το άλλο συμβαλλόμενο μέρος δεν έχει συμμορφωθεί με τις υποχρεώσεις των άρθρων 5 και 6.
   Άρθρο 8
   Ειδικές διατάξεις για την εφαρμογή της νομοθεσίας της Πρώην Γιουγκοσλαβικής Δημοκρατίας της Μακεδονίας
   Το συμβούλιο σταθεροποίησης και σύνδεσης μπορεί, εφόσον κρίνεται αναγκαίο, να θεσπίσει ειδικές διατάξεις για την εφαρμογή της νομοθεσίας της Πρώην Γιουγκοσλαβικής Δημοκρατίας της Μακεδονίας στο παράρτημα II.
   Άρθρο 9
   Διοικητικές διαδικασίες από ισχύουσες διμερείς συμφωνίες
   Οι διοικητικές διαδικασίες που περιλαμβάνονται σε υφιστάμενες διμερείς συμφωνίες μεταξύ κράτους μέλους και της Πρώην Γιουγκοσλαβικής Δημοκρατίας της Μακεδονίας μπορούν να συνεχίσουν να εφαρμόζονται εφόσον οι εν λόγω διαδικασίες δεν επηρεάζουν αρνητικά τα δικαιώματα ή τις υποχρεώσεις των ενδιαφερομένων όπως ορίζονται στην παρούσα απόφαση.
   Άρθρο 10
   Συμφωνίες που συμπληρώνουν τις διαδικασίες εφαρμογής της παρούσας απόφασης
   Ένα ή περισσότερα κράτη μέλη και η Πρώην Γιουγκοσλαβική Δημοκρατία της Μακεδονίας μπορούν να συνάπτουν συμφωνίες για τη συμπλήρωση των διοικητικών διαδικασιών εφαρμογής της παρούσας απόφασης, ιδίως όσον αφορά την πρόληψη και την καταπολέμηση της απάτης και των σφαλμάτων.
   ΜΕΡΟΣ ΙV

      ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

   Άρθρο 11
   Μεταβατικές διατάξεις
   1.   Δεν αποκτώνται δικαιώματα δυνάμει της παρούσας αποφάσεως για την περίοδο πριν από την ημερομηνία έναρξης της ισχύος της.
   2.   Με την επιφύλαξη της παραγράφου 1, αποκτάται δικαίωμα δυνάμει της παρούσας αποφάσεως ακόμη και εάν αναφέρεται σε γεγονός που συνέβη πριν από την ημερομηνία έναρξης της ισχύος της.
   3.   Κάθε παροχή που δεν έχει χορηγηθεί ή έχει ανασταλεί λόγω της ιθαγένειας ή του τόπου κατοικίας του ενδιαφερομένου, καταβάλλεται ή επαναχορηγείται, κατόπιν αιτήσεώς του, από την ημερομηνία έναρξης της ισχύος της παρούσας απόφασης, υπό την επιφύλαξη ότι τα δικαιώματα για τα οποία χορηγήθηκαν παροχές στο παρελθόν δεν ρυθμίσθηκαν με εφάπαξ καταβολή.
   4.   Εάν η αίτηση στην οποία αναφέρεται η παράγραφος 3 υποβληθεί εντός δύο ετών από την ημερομηνία έναρξης ισχύος της παρούσας απόφασης, τα δικαιώματα που αποκτώνται δυνάμει της παρούσας απόφασης ισχύουν από την ημερομηνία έναρξης της ισχύος της παρούσας απόφασης και δεν μπορεί να γίνεται επίκληση κατά των ενδιαφερόμενων προσώπων της νομοθεσίας οποιουδήποτε κράτους μέλους ή της Πρώην Γιουγκοσλαβικής Δημοκρατίας της Μακεδονίας η οποία αφορά σε στέρηση ή περιορισμό δικαιωμάτων.
   5.   Εάν η αίτηση στην οποία αναφέρεται η παράγραφος 3 υποβληθεί μετά τη λήξη της διετούς προθεσμίας από την ημερομηνία έναρξης ισχύος της παρούσας απόφασης, τα δικαιώματα από τα οποία δεν εξέπεσε ο δικαιούχος ή τα οποία δεν παραγράφηκαν, αποκτώνται από την ημερομηνία υποβολής της αίτησης, με την επιφύλαξη τυχόν ευνοϊκότερων διατάξεων της νομοθεσίας οιουδήποτε κράτους μέλους ή της Πρώην Γιουγκοσλαβικής Δημοκρατίας της Μακεδονίας.
   Άρθρο 12
   Παραρτήματα της παρούσας απόφασης
   1.   Τα παραρτήματα της παρούσας απόφασης αποτελούν αναπόσπαστο μέρος αυτής.
   2.   Κατόπιν αιτήσεως της Πρώην Γιουγκοσλαβικής Δημοκρατίας της Μακεδονίας, τα παραρτήματα μπορούν να τροποποιηθούν με απόφαση του συμβουλίου σταθεροποίησης και σύνδεσης.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει την πρώτη ημέρα του πρώτου μήνα μετά την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

      …,

            Για το Συμβούλιο Σταθεροποίησης και Σύνδεσης

            Ο Πρόεδρος

      (1)  ΕΕ L 84 της 20.3.2004, σ. 13.

      (2)  ΕΕ L 124 της 20.5.2003, σ. 1.

      (3)  ΕΕ L 166 της 30.4.2004, σ. 1.

      (4)  ΕΕ L 284 της 30.10.2009, σ. 1.
   ΠΑΡΑΡΤΗΜΑ I

      ΚΑΤΑΛΟΓΟΣ ΕΙΔΙΚΩΝ ΜΗ ΑΝΤΑΠΟΔΟΤΙΚΩΝ ΠΑΡΟΧΩΝ ΣΕ ΧΡΗΜΑ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ

   …
   ΠΑΡΑΡΤΗΜΑ II

      ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΝΟΜΟΘΕΣΙΑΣ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ

   …


Avis juridique important

|

32003D0040

2003/40/ΕΚ: Απόφαση του Συμβουλίου, της 10ης Δεκεμβρίου 2002, για το διορισμό ενός αναπληρωματικού μέλους στην Επιτροπή των Περιφερειών

Επίσημη Εφημερίδα αριθ. L 013 της 18/01/2003 σ. 0022 - 0022

Απόφαση του Συμβουλίουτης 10ης Δεκεμβρίου 2002για το διορισμό ενός αναπληρωματικού μέλους στην Επιτροπή των Περιφερειών(2003/40/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι, μετά την παραίτηση του κ. Bas VERKERK, η οποία κοινοποιήθηκε στο Συμβούλιο στις 12 Νοεμβρίου 2002, έμεινε κενή μία θέση αναπληρωματικού μέλους της Επιτροπής των Περιφερειών,Έχοντας υπόψη την πρόταση της ολλανδικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. J.W. van der SLUYS διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Bas VERKERK και για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 10 Δεκεμβρίου 2002.Για το ΣυμβούλιοΟ ΠρόεδροςP. S. Møller(1) ΕΕ L 24 της 26.1.2002, σ. 38.


title: 2012/41/ΕΕ: Απόφαση του Συμβουλίου, της 23ης Ιανουαρίου 2012 , για τη θέση της Ευρωπαϊκής Ένωσης στο πλαίσιο της Μεικτής Επιτροπής του ΕΟΧ όσον αφορά τη σύσταση μεικτής ομάδας εργασίας για την παρακολούθηση της εφαρμογής του κεφαλαίου ΙΙα του πρωτοκόλλου 10 της συμφωνίας για τον ΕΟΧ σχετικά με τη διευκόλυνση των ελέγχων και των διατυπώσεων κατά τη μεταφορά εμπορευμάτων, καθώς και την κατάρτιση του κανονισμού λειτουργίας της εν λόγω ομάδας

text:
               27.1.2012

               EL

               Επίσημη Εφημερίδα της Ευρωπαϊκής Ένωσης

               L 24/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2012
   για τη θέση της Ευρωπαϊκής Ένωσης στο πλαίσιο της Μεικτής Επιτροπής του ΕΟΧ όσον αφορά τη σύσταση μεικτής ομάδας εργασίας για την παρακολούθηση της εφαρμογής του κεφαλαίου ΙΙα του πρωτοκόλλου 10 της συμφωνίας για τον ΕΟΧ σχετικά με τη διευκόλυνση των ελέγχων και των διατυπώσεων κατά τη μεταφορά εμπορευμάτων, καθώς και την κατάρτιση του κανονισμού λειτουργίας της εν λόγω ομάδας
   (2012/41/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, το άρθρο 207 παράγραφος 2 και το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 10 της συμφωνίας τροποποιήθηκε με την απόφαση αριθ. 76/2009 της Μεικτής Επιτροπής του ΕΟΧ, της 30ής Ιουνίου 2009 (2), προκειμένου να παρεμβληθεί ένα νέο κεφάλαιο ΙΙα σχετικά με τα τελωνειακά μέτρα ασφάλειας.

               (2)

               Το άρθρο 9β του πρωτοκόλλου 10 προβλέπει ότι, στο διμερές εμπόριο μεταξύ των συμβαλλομένων μερών, τα τελωνειακά μέτρα ασφάλειας δεν εφαρμόζονται, εφόσον υπάρχει ισοδύναμο επίπεδο τελωνειακής ασφάλειας στα αντίστοιχα εδάφη τους.

               (3)

               Το άρθρο 9στ του πρωτοκόλλου 10 προβλέπει επίσης ότι η Μεικτή Επιτροπή του ΕΟΧ καθορίζει τους κανόνες που επιτρέπουν στα συμβαλλόμενα μέρη να εξασφαλίζουν την παρακολούθηση της εφαρμογής του κεφαλαίου ΙΙα του εν λόγω πρωτοκόλλου και να επαληθεύουν ότι τηρούνται οι διατάξεις του κεφαλαίου ΙΙα και των παραρτημάτων Ι και ΙΙ του εν λόγω πρωτοκόλλου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ένωση στην Μεικτή Επιτροπή του ΕΟΧ σχετικά με τη σύσταση μεικτής ομάδας εργασίας για την παρακολούθηση της εφαρμογής του κεφαλαίου ΙΙα του πρωτοκόλλου 10 της συμφωνίας για τον ΕΟΧ για τη διευκόλυνση των ελέγχων και των διατυπώσεων κατά τη μεταφορά εμπορευμάτων και σχετικά με την κατάρτιση του κανονισμού λειτουργίας της εν λόγω ομάδας, βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 23 Ιανουαρίου 2012.

            Για το Συμβούλιο

            Η Πρόεδρος

         M. GJERSKOV

      (1)  ΕΕ L 305 της 30.11.1994, σ. 6.

      (2)  ΕΕ L 232 της 3.9.2009, σ. 40.

      ΣΧΕΔΙΟ
      ΑΠΟΦΑΣΗ αριθ. …/2011 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της …
      όσον αφορά τη σύσταση μεικτής ομάδας εργασίας για την παρακολούθηση της εφαρμογής του κεφαλαίου ΙΙα του πρωτοκόλλου 10 της συμφωνίας για τον ΕΟΧ σχετικά με τη διευκόλυνση των ελέγχων και των διατυπώσεων κατά τη μεταφορά εμπορευμάτων, καθώς και την κατάρτιση του κανονισμού λειτουργίας της εν λόγω ομάδας
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας (συμφωνία για τον ΕΟΧ), και ιδίως τα άρθρα 92 και 94 παράγραφος 3, και το άρθρο 9στ παράγραφος 1 του πρωτοκόλλου 10 της συμφωνίας για τον ΕΟΧ,
      Εκτιμώντας τα ακόλουθα:

                  (1)

                  Το πρωτόκολλο 10 της συμφωνίας για τον ΕΟΧ τροποποιήθηκε με την απόφαση αριθ. 76/2009 της Μεικτής Επιτροπής του ΕΟΧ, της 30ής Ιουνίου 2009 (1), προκειμένου να παρεμβληθεί ένα νέο κεφάλαιο ΙΙα σχετικά με τελωνειακά μέτρα ασφάλειας.

                  (2)

                  Το άρθρο 9β του πρωτοκόλλου 10 προβλέπει ότι, στο διμερές εμπόριο μεταξύ των συμβαλλομένων μερών, τα τελωνειακά μέτρα ασφάλειας δεν εφαρμόζονται, εφόσον υπάρχει ισοδύναμο επίπεδο τελωνειακής ασφάλειας στα αντίστοιχα εδάφη τους.

                  (3)

                  Το άρθρο 9στ του πρωτοκόλλου 10 προβλέπει επίσης ότι η Μεικτή Επιτροπή του ΕΟΧ καθορίζει τους κανόνες που επιτρέπουν στα συμβαλλόμενα μέρη να εξασφαλίζουν την παρακολούθηση της εφαρμογής του κεφαλαίου ΙΙα του εν λόγω πρωτοκόλλου και να επαληθεύουν ότι τηρούνται οι διατάξεις του κεφαλαίου ΙΙα και των παραρτημάτων Ι και ΙΙ του εν λόγω πρωτοκόλλου,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      1.   Συνίσταται μεικτή ομάδα εργασίας για τα τελωνειακά μέτρα ασφάλειας («ομάδα εργασίας»), ώστε να εξασφαλίζεται η παρακολούθηση της εφαρμογής των διατάξεων για την τελωνειακή ασφάλεια του κεφαλαίου ΙΙα του πρωτοκόλλου 10 της συμφωνίας για τον ΕΟΧ και να επαληθεύεται ότι τηρούνται οι διατάξεις του κεφαλαίου ΙΙα και των παραρτημάτων Ι και ΙΙ του εν λόγω πρωτοκόλλου.
      2.   Η λειτουργία της ομάδας εργασίας διέπεται από τον κανονισμό λειτουργίας που περιλαμβάνεται στο παράρτημα της παρούσας απόφασης.
      3.   Η ομάδα εργασίας υποβάλλει έκθεση στη μεικτή υποεπιτροπή I για την ελεύθερη κυκλοφορία εμπορευμάτων, όπως αναφέρεται στο άρθρο 15 παράγραφος 1 στοιχείο α) του κανονισμού λειτουργίας της Μεικτής Επιτροπής του ΕΟΧ (2).
      Άρθρο 2
      Η παρούσα απόφαση αρχίζει να ισχύει στις …, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
      Άρθρο 3
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες, …

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕ L 232 της 3.9.2009, σ. 40.

         (2)  Απόφαση της Μεικτής Επιτροπής του ΕΟΧ αριθ. 1/94, της 8ης Φεβρουαρίου 1994, για την έγκριση του κανονισμού λειτουργίας της Μεικτής Επιτροπής του ΕΟΧ (ΕΕ L 85 της 30.3.1994, σ. 60).

         (3)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις].

         ΠΑΡΑΡΤΗΜΑ
         στην απόφαση αριθ. …/2011 της Μεικτής Επιτροπής του ΕΟΧ

            ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ ΜΕΙΚΤΗΣ ΟΜΑΔΑΣ ΕΡΓΑΣΙΑΣ ΓΙΑ ΤΑ ΤΕΛΩΝΕΙΑΚΑ ΜΕΤΡΑ ΑΣΦΑΛΕΙΑΣ

         Άρθρο 1
         Σύνθεση
         Η ομάδα εργασίας απαρτίζεται από εμπειρογνώμονες της Ευρωπαϊκής Ένωσης, αντιπροσώπους των χωρών της ΕΖΕΣ και αντιπροσώπους των κρατών μελών της Ευρωπαϊκής Ένωσης.
         Άρθρο 2
         Καθήκοντα
         1.   Η ομάδα εργασίας αξιολογεί την ισοδυναμία των μέτρων τελωνειακής ασφάλειας που ορίζονται στη νομοθεσία των συμβαλλομένων μερών. Ειδικότερα, παρακολουθεί την εφαρμογή της νομοθεσίας σχετικά με τις πληροφορίες που παρέχονται πριν από την αναχώρηση και πριν από την άφιξη και σχετικά με τους τελωνειακούς ελέγχους και τη διαχείριση των κινδύνων στον τομέα της ασφάλειας, καθώς και της νομοθεσίας που αφορά τους εγκεκριμένους οικονομικούς φορείς. Επίσης, ανταλλάσσει πληροφορίες σχετικά με τροποποιήσεις της σχετικής νομοθεσίας.
         2.   Η ομάδα εργασίας συζητά τις αναγκαίες τεχνικές τροποποιήσεις του κεφαλαίου ΙΙα του πρωτοκόλλου 10.
         3.   Κατόπιν αιτήματος ενός εκ των συμβαλλομένων μερών, η ομάδα εργασίας διοργανώνει συνεδρίαση ομάδας εμπειρογνωμόνων για την εξέταση συγκεκριμένου θέματος. Η ομάδα εργασίας εξετάζει επίσης τις διοικητικές διαδικασίες των συμβαλλομένων μερών. Για τη διενέργεια μιας τέτοιας εξέτασης, η ομάδα εργασίας μπορεί να αποφασίσει τη διοργάνωση επιτόπιων ελέγχων.
         4.   Κατόπιν αιτήματος ενός εκ των συμβαλλομένων μερών, η ομάδα εργασίας εξετάζει οιοδήποτε ζήτημα θεωρεί σημαντικό για την εφαρμογή των μέτρων τελωνειακής ασφάλειας που ορίζονται στο κεφάλαιο ΙΙα του πρωτοκόλλου 10.
         Άρθρο 3
         Προεδρία
         Αντιπρόσωπος της Ευρωπαϊκής Επιτροπής και αντιπρόσωπος ενός από τα κράτη της ΕΖΕΣ ασκούν εναλλάξ ανά εξάμηνο την προεδρία των συνεδριάσεων της ομάδας εργασίας για τις οποίες εφαρμόζεται το κεφάλαιο ΙΙα του πρωτοκόλλου 10.
         Άρθρο 4
         Συνεδριάσεις
         1.   Η ομάδα εργασίας συνεδριάζει τακτικά και τουλάχιστον μία φορά ετησίως.
         2.   Οι συνεδριάσεις πραγματοποιούνται στις Βρυξέλλες ή σε οποιοδήποτε άλλο μέρος αποφασίσει ο πρόεδρος της ομάδας εργασίας.
         3.   Ο πρόεδρος συγκαλεί τις συνεδριάσεις της ομάδας εργασίας. Οι προσκλήσεις για τις συνεδριάσεις αποστέλλονται το αργότερο 10 ημέρες πριν από την η ημερομηνία της συνεδρίασης στους συμμετέχοντες που αναφέρονται στο άρθρο 1. Σε επείγουσες περιπτώσεις, οι προσκλήσεις μπορούν να αποσταλούν εντός βραχύτερου διαστήματος.
         4.   Γλώσσα εργασίας της ομάδας εργασίας είναι η αγγλική.
         5.   Οι συνεδριάσεις δεν είναι δημόσιες, εκτός εάν συμφωνηθεί άλλως.
         Άρθρο 5
         Ημερήσια διάταξη
         1.   Ο πρόεδρος καταρτίζει την προσωρινή ημερήσια διάταξη κάθε συνεδρίασης. Η προσωρινή ημερήσια διάταξη αποστέλλεται το αργότερο 10 εργάσιμες ημέρες πριν από την ημερομηνία της συνεδρίασης στους συμμετέχοντες που αναφέρονται στο άρθρο 1.
         2.   Τα συμβαλλόμενα μέρη μπορούν να ζητήσουν τη συμπερίληψη θέματος στην ημερήσια διάταξη είτε γραπτώς από τον πρόεδρο είτε πριν από την έγκριση της ημερήσιας διάταξης την ημέρα της συνεδρίασης.
         Άρθρο 6
         Πρακτικά
         1.   Τα πρακτικά κάθε συνεδρίασης της ομάδας εργασίας συντάσσονται υπό την ευθύνη του Προέδρου. Τα πρακτικά αναφέρουν, για κάθε θέμα της ημερήσιας διάταξης, τις συστάσεις ή/και τα συμπεράσματα της ομάδας εργασίας.
         2.   Το σχέδιο πρακτικών ανταλλάσσεται μεταξύ των συμβαλλομένων μερών και συμφωνείται εντός 20 εργάσιμων ημερών από τη συνεδρίαση.
         Άρθρο 7
         Δαπάνες
         Οι αντιπρόσωποι των συμβαλλομένων μερών και οι εμπειρογνώμονες των τελωνειακών διοικήσεων των κρατών μελών της Ευρωπαϊκής Ένωσης καλύπτουν όλες τις δαπάνες που πραγματοποιούν ως αποτέλεσμα της συμμετοχής τους στις συνεδριάσεις της ομάδας εργασίας.


Avis juridique important

|

32001D0543

2001/543/ΚΕΠΠΑ: Απόφαση του Συμβουλίου, της 16ης Ιουλίου 2001, που καταργεί την απόφαση 1999/74/ΚΕΠΠΑ περί εφαρμογής της κοινής δράσης 97/288/ΚΕΠΠΑ όσον αφορά τη χρηματοδότηση συστήματος επικοινωνιών όλων των μελών της ομάδας πυρηνικών προμηθευτών τα οποία δεν είναι μέλη της Ευρωπαϊκής Ένωσης

Επίσημη Εφημερίδα αριθ. L 194 της 18/07/2001 σ. 0056 - 0056

Απόφαση του Συμβουλίουτης 16ης Ιουλίου 2001που καταργεί την απόφαση 1999/74/ΚΕΠΠΑ περί εφαρμογής της κοινής δράσης 97/288/ΚΕΠΠΑ όσον αφορά τη χρηματοδότηση συστήματος επικοινωνιών όλων των μελών της ομάδας πυρηνικών προμηθευτών τα οποία δεν είναι μέλη της Ευρωπαϊκής Ένωσης(2001/543/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση 97/288/ΚΕΠΠΑ σχετικά με τη συμβολή της Ευρωπαϊκής Ένωσης στην επαύξηση της διαφάνειας των ελέγχων των εξαγωγών πυρηνικού υλικού(1),Εκτιμώντας τα ακόλουθα:(1) Στις 25 Ιανουαρίου 1999 το Συμβούλιο ενέκρινε την απόφαση 1999/74/ΚΕΠΠΑ σχετικά με τη χρηματοδότηση συστήματος επικοινωνιών όλων των μελών της ομάδας πυρηνικών προμηθευτών τα οποία δεν είναι μέλη της Ευρωπαϊκής Ένωσης(2), προκειμένου να εφαρμοσθεί η κοινή δράση 97/288/ΚΕΠΠΑ μέσω της χρηματοδότησης ασφαλούς τηλεομοιοτυπικού/τηλεφωνικού συστήματος για τους εταίρους της ομάδας πυρηνικών προμηθευτών (NSG) που δεν είναι μέλη της Ευρωπαϊκής Ένωσης και για το σημείο επαφής NSG, το οποίο θα είναι πλήρως συμβατό με το σύστημα που χρησιμοποιείται στην Ευρωπαϊκή Κοινότητα.(2) Στις 15 Μαΐου 2001, η Επιτροπή ενημέρωσε το Συμβούλιο ότι ελλείψει ενδιαφέροντος των ενδιαφερομένων χωρών είναι αδύνατον να εφαρμοσθεί η προσφορά της Ευρωπαϊκής Ένωσης που αφορά το ασφαλές τηλεομοιοτυπικό/τηλεφωνικό σύστημα σύμφωνα με την απόφαση 1999/74/ΚΕΠΠΑ.(3) Το συνολικό ποσό που ζητά ο προμηθευτής για τις προπαρασκευαστικές εργασίες που έχουν ήδη διεξαχθεί σύμφωνα με το συμβόλαιο ανέρχεται σε 41133,75 ευρώ.(4) Η διαχείριση των εκκρεμών δαπανών βάσει της απόφασης 1999/74/ΚΕΠΠΑ υπόκειται στις κοινοτικές δημοσιονομικές διαδικασίες και κανόνες.(5) Ως εκ τούτου, η απόφαση 1999/74/ΚΕΠΠΑ θα πρέπει να καταργηθεί,ΑΠΟΦΑΣΙΖΕΙ:Άρθρο 1Η απόφαση 1999/74/ΚΕΠΠΑ καταργείται.Άρθρο 2Η παρούσα απόφαση παράγει αποτελέσματα από την ημερομηνία της έκδοσεώς της.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 16 Ιουλίου 2001.Για το ΣυμβούλιοΟ ΠρόεδροςL. Michel(1) ΕΕ L 120 της 12.5.1997, σ. 1.(2) ΕΕ L 23 της 30.1.1999, σ. 4.


Avis juridique important

|

31997D0388

97/388/ΕΚ: Απόφαση του Ευρωπαϊκού Κοινοβουλίου της 24ης Απριλίου 1997 για τη χορήγηση απαλλαγής στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του κατά το οικονομικό έτος 1995

Επίσημη Εφημερίδα αριθ. L 162 της 19/06/1997 σ. 0054 - 0055

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 24ης Απριλίου 1997 για τη χορήγηση απαλλαγής στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του κατά το οικονομικό έτος 1995 (97/388/ΕΚ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τη συνθήκη για την ίδρυση των Ευρωπαϊκών Κοινοτήτων, και ιδίως το άρθρο 206,- έχοντας υπόψη τη δήλωση των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και τη σχετική έκθεση του Ελεγκτικού Συνεδρίου (C4-0051/97),- έχοντας υπόψη τη σύσταση του Συμβουλίου της 17ης Απριλίου 1997 (C4-0178/97),- έχοντας υπόψη την έκθεση της επιτροπής ελέγχου του προϋπολογισμού (A4-0139/97),Α. λαμβάνοντας υπόψη ότι, κατά τη γνώμη του Ελεγκτικού Συνεδρίου, οι δημοσιονομικές καταστάσεις για το οικονομικό έτος που έληξε στις 31 Δεκεμβρίου 1995 είναι αξιόπιστες και οι υποκείμενες πράξεις είναι, στο σύνολό τους, νόμιμες και κανονικές,1. λαμβάνει υπόψη τα κάτωθι δεδομένα για τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας:>ΘΕΣΗ ΠΗΝΑΚΑ>2. συνιστά και πάλι να διορισθεί δημοσιονομικός ελεγκτής που θα απασχολείται μερικώς στο Κέντρο, ενδεχομένως σε επιμερισμένη βάση εργασίας με άλλους σχετικούς οργανισμούς, υπό την εποπτεία του δημοσιονομικού ελεγκτή της Επιτροπής, ως μέσο για τη μείωση της υπερβολικής προσφυγής σε λογαριασμούς προκαταβολών 73. εν απουσία τοπικού δημοσιονομικού ελεγκτή στο ίδρυμα και προκειμένου να επιταχυνθούν οι περίπλοκες διαδικασίες, ζητεί από την Επιτροπή να θεσπίσει ένα σύστημα με βάση το οποίο οι δημοσιονομικές προτάσεις θα υποβάλονται από το Ίδρυμα στην υπηρεσία δημοσιονομικού ελέγχου της Επιτροπής για εξέταση και έγκριση με ηλεκτρονικά μέσα 74. δέχεται ότι η πρακτική του ιδρύματος να πραγματοποιεί μεταφορές πιστώσεων από τίτλο σε τίτλο του προϋπολογισμού του δεν παραβιάζει τους δημοσιονομικούς κανονισμούς, επισημαίνει ωστόσο ότι τέτοιες μεταφορές είναι κατ' αρχήν ανεπιθύμητες 7 προτείνει κατά συνέπεια τις ακόλουθες κατευθύνσεις:α) σε καμία περίπτωση και για οποιοδήποτε οικονομικό έτος δεν πρέπει να μεταφέρεται εκτός του οικείου τίτλου περισσότερο από 10 % των πιστώσεων για τους τίτλους 1 και 2 ή 5 % των πιστώσεων για τον τίτλο 3 7β) όλες οι προτάσεις για μεταφορές πιστώσεων από κεφάλαιο σε κεφάλαιο σε διαφορετικούς τίτλους πρέπει να λαμβάνουν ειδική έγκριση από την Επιτροπή ενώ πρέπει να αποστέλλονται ταυτόχρονα για ενημέρωση και στα δύο σκέλη της αρμόδιας για τον προϋπολογισμό αρχής 75. προκειμένου να καθιερωθεί αυστηρότερη δημοσιονομική πειθαρχία στις υπηρεσίες, καλεί την Επιτροπή να διερευνήσει το ενδεχόμενο σχηματισμού ενός κεντρικού «κεφαλαίου για απρόβλεπτα» που θα συσταθεί ή/και θα χρηματοδοτηθεί από τις αποκεντρωμένες κοινοτικές υπηρεσίες μετά από απρόβλεπτες δημοσιονομικές δαπάνες ή οικονομίες σε μισθούς που προκύπτουν από τις διακυμάνσεις των συναλλαγματικών ισοτιμιών 7 ζητεί να εκπονηθεί μια μελέτη σκοπιμότητας ως προς αυτή τη δυνατότητα μέχρι τις 30 Σεπτεμβρίου 1997 76. προβλέπει την καθιέρωση ενός νέου κοινού λογιστικού συστήματος για όλες τις υπηρεσίες το 1998, με την ελπίδα ότι θα προληφθούν με τον τρόπο αυτό ορισμένες από τις μενονωμένες περιπτώσεις δυσλειτουργίας και σφάλματος που εντόπισε το Ελεγκτικό Συνέδριο στην δημοσιονομική διαχείριση του Ιδρύματος 77. εξακολουθεί να προσβλέπει στην οριστική επίλυση των από μακρού χρόνου υφισταμένων δυσκολιών όσον αφορά το καθεστώς ιδιοκτησίας του οικοπέδου στο οποίο έχει εγκατασταθεί το Ίδρυμα 7 ζητεί από το Ίδρυμα να το πληροφορήσει ευθύς ως ολοκληρωθούν οι νομικές διατυπώσεις για την απόκτηση της μακροχρόνιας μίσθωσης του οικοπέδου 78. εκφράζει γενικώς την ικανοποίησή του όσον αφορά την αξιοπιστία των λογαριασμών για το 1995 καθώς και τη νομιμότητα και κανονικότητα δημοσιονομικής διαχείρισης του Ιδρύματος 79. χορηγεί απαλλαγή στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του κατά το οικονομικό έτος 1995, βάση της εκθέσεως του Ελεγκτικού Συνεδρίου 710. αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο και να την αποστείλει προς δημοσίευση στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PRIESTLEYΟ ΠρόεδροςJosι Marνa GIL-ROBLES


Avis juridique important

|

31982D0032

82/32/EOK: Απόφαση τού Συμβουλίου τής 21ης Δεκεμβρίου 1981 περί προσωρινής εφαρμογής τού καθεστώτος πού προβλέπεται από τήν απόφαση 80/1186/EOK περί συνδέσεως υπερποντίων χωρών καί εδαφών μέ τήν Ευρωπαϊκή Οικονομική Κοινότητα, στό κράτος τής Αντίγκουα καί Μπαρμπούντα

Επίσημη Εφημερίδα αριθ. L 016 της 22/01/1982 σ. 0038 - 0038

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί προσωρινής εφαρμογής του καθεστώτος που προβλέπεται από την απόφαση 80/1186/ΕΟΚ περί συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα, στο κράτος της Αντίγκουα και Μπαρμπούντα  (82/32/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 142 παράγραφος 2 εδάφιο δεύτερο,  την πρόταση της Επιτροπής,  Εκτιμώντας:  ότι δυνάμει του άρθρου 142 παράγραφος 2 εδάφιο δεύτερο της αποφάσεως 80/1186/ΕΟΚ, το καθεστώς που προβλέπεται σ αυτήν θα εξακολουθήσει να ισχύει προσωρινά, υπό τις προϋποθέσεις που καθορίζονται από το Συμβούλιο, στις χώρες και εδάφη που καθίστανται ανεξάρτητες·  ότι η Αντίγκουα, που αναφέρεται στο παράρτημα Ι της εν λόγω αποφάσεως, κατέστη ανεξάρτητη την 1η Νοεμβρίου 1981, υπό την ονομασία «Αντίγκουα και Μπαρμπούντα»·  ότι πρέπει να ληφθεί απόφαση για τη συνέχιση της προσωρινής εφαρμογής στο Κράτος αυτό του καθεστώτος που προβλέπεται στην εν λόγω απόφαση·  ότι η δεύτερη Σύμβαση ΑΚΕ - ΕΟΚ είναι ανοικτή, σύμφωνα με τη διαδικασία που προβλέπεται στο άρθρο 185, στην προσχώρηση χώρας ή εδάφους που καθίσταται ανεξάρτητη και αναφέρεται στο τέταρτο μέρος της συνθήκης· ότι η προσχώρηση αυτή μπορεί να πραγματοποιηθεί μόνον κατόπιν αιτήσεως του ενδιαφερομένου Κράτους και εγκρίσεώς της από το Συμβούλιο Υπουργών ΑΚΕ - ΕΟΚ·  ότι η Αντίγκουα και Μπαρμπούντα υπέβαλε αίτηση προσχωρήσεως στη δεύτερη σύμβαση ΑΚΕ - ΕΟΚ,  ΑΠΟΦΑΣΙΖΕΙ:  Άρθρο 1  Το καθεστώς που προβλέπεται από την απόφαση 80/1186/ΕΟΚ ισχύει προσωρινά στην Αντίγκουα και Μπαρμπούντα μέχρι την προσχώρησή της στη δεύτερη Σύμβαση ΑΚΕ - ΕΟΚ.  Άρθρο 2  Τα ζητήματα σχετικά με την εφαρμογή της αποφάσεως 80/1186/ΕΟΚ στην Αντίγκουα και Μπαρμπούντα αντιμετωπίζονται, εάν παραστεί ανάγκη, με απευθείας επαφές μεταξύ των αρμοδίων αρχών του Κράτους αυτού και της Κοινότητος.  Άρθρο 3  Η παρούσα απόφαση παράγει αποτελέσματα από 1ης Νοεμβρίου 1981.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 361 της 31. 12. 1980, σ. 1.